
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 411 

22 Φεβρουάριου 2013 


ΑΠΟΦΑΣΕΙ Σ 

Αριθ. Φ.51020/4883/105 

Έγκριση Καταστατικού Ταμείου Επαγγελματικής Ασφά¬ 
λισης Επικούρησης Ασφαλιστών και Προσωπικού 
Ασφαλιστικών Επιχειρήσεων - Τ.Ε.Α. - Ε.Α.Π.Α.Ε. - 
Ν.Π.Ι.Δ., σύμφωνα με την παράγραφο 2 του άρθρου 
36 του ν. 4052/2012. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των παρ. 2 και 4 του άρθρου 36 του 
ν. 4052/2012 (ΦΕΚ 41 Α') και τις διατάξεις των παραγράφων 
1 και 2 του άρθρου 12 της από 31 Δεκεμβρίου 2012 Πράξης 
Νομοθετικού Περιεχομένου (ΦΕΚ 256 Α'/31 -12-2012). 

2. Τις διατάξεις των παρ. 6 και 7 του άρθρου 7 του 
Ν. 3029/2002 (ΦΕΚ 160 Α'). 

3. Τις διατάξεις των άρθρων 48, 52 και 90 του Π.Δ. 63/ 
2005 (Α/1998) «Κωδικοποίηση της νομοθεσίας για την 
Κυβέρνηση και τα Κυβερνητικά 'Οργανα». 

4. Το Π.Δ. 85/2012 (ΦΕΚ 141 Α'/21-6-2012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών». 

5. Το Π.Δ. 86/2012 (ΦΕΚ 141 Α'/21-6-2012) «Διορισμός 
Υπουργών, Αναπληρωτών Υπουργών και Υφυπουργών». 

6. Το αριθ. 2071/13-02-2013 συμβολαιογραφικό έγγραφο 
της Συμβολαιογράφου Αθηνών Κλεοπάτρας - Μαρίας 
Παπαρρηγοπούλου. 

7. Την σύμφωνη γνώμη της Εθνικής Αναλογιστικής 
Αρχής που διατυπώνεται στο υπ’ αριθμ. οικ.54/15-2-2013 
έγγραφό της. 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Εγκρίνουμε το Καταστατικό του Ταμείου Επαγγελ¬ 
ματικής Ασφάλισης Επικούρησης Ασφαλιστών και Προ¬ 
σωπικού Ασφαλιστικών Επιχειρήσεων - Τ.Ε.Α. - Ε.Α.Π.Α.Ε. 
- Ν.Π.Ι.Δ., που καταρτίσθηκε με το αριθμ. 2071/13-2-2013 
συμβολαιογραφικό έγγραφο της Συμβολαιογράφου Αθη¬ 
νών Κλεοπάτρας - Μαρίας Παπαρρηγοπούλου. 

Από την ημερομηνία δημοσίευσης της απόφασης αυ¬ 
τής και του Καταστατικού, το Ταμείο Επαγγελματικής 
Ασφάλισης Υπαλλήλων Εμπορίου Τροφίμων (Τ.Ε.ΑΥ.Ε.Τ. - 
Ν.Π.Ι.Δ.) καταχωρίζεται στο Μητρώο που τηρείται στη 


Γενική Γραμματεία Κοινωνικών Ασφαλίσεων του Υπουρ¬ 
γείου Εργασίας, Κοινωνικής Ασφάλισης και Πρόνοιας με 
ημερομηνία έναρξης λειτουργίας την 1η Μαρτίου 2013. 

ΑΡΙΘΜΟΣ 2071 

ΑΥΤΟΔΙΚΑΙΗ ΕΚ ΤΟΥ ΝΟΜΟΥ ΜΕΤΑΤΡΟΠΗ 
ΤΟΥ «ΤΟΜΕΑ ΕΠΙΚΟΥΡΙΚΗΣ ΑΣΦΑΛΙΣΗΣ ΑΣΦΑΛΙΣΤΩΝ 
ΚΑΙ ΠΡΟΣΩΠΙΚΟΥ ΑΣΦΑΛΙΣΤΙΚΩΝ ΕΠΙΧΕΙΡΗΣΕΩΝ 
(ΤΕΑΑΠΑΕ)» ΤΟΥ ΝΠΔΔ «ΤΑΜΕΙΟ ΕΠΙΚΟΥΡΙΚΗΣ 
ΑΣΦΑΛΙΣΗΣ ΙΔΙΩΤΙΚΟΥ ΤΟΜΕΑ (ΤΕΑΙΤ)» 

ΣΕ ΝΠΙΔ ΜΕ ΤΗΝ ΕΠΩΝΥΜΙΑ 
«ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ 
ΕΠΙΚΟΥΡΗΣΗΣ ΑΣΦΑΛΙΣΤΩΝ ΚΑΙ ΠΡΟΣΩΠΙΚΟΥ 
ΑΣΦΑΛΙΣΤΙΚΩΝ ΕΠΙΧΕΙΡΗΣΕΩΝ (ΤΕΑ-ΕΑΠΑΕ)». 

ΚΑΤΑΣΤΑΤΙΚΟ 

Στην Αθήνα σήμερα στις δεκατρείς (13) του μηνάς 
Φεβρουάριου του έτους δύο χιλιάδες δεκατρία (2013), 
ημέρα Τετάρτη, στο γραφείο μου που βρίσκεται στην 
οδό Αιόλου αριθμός 102, στον τρίτο όροφο, παρουσιά¬ 
στηκαν σ’ εμένα τη Συμβολαιογράφο Αθηνών και κάτοι¬ 
κο Βούλας ΚΛΕΟΠΑΤΡΑ - ΜΑΡΙΑ ΠΑΠΑΡΡΗΓΟΠΟΥΛΟΥ 
σύζυγο Ιωάννη Αμανατίδη (Α.Φ.Μ. 026510364, Δ.Ο.Υ. Α’ 
Αθηνών), οι μη εξαιρούμενοι από το νόμο κ.: 1) ΧΡΗΣΤΟΣ 
ΠΑΠΑΔΟΓΙΑΝΝΗΣ του Παναγιώτη και της Αναστασίας, 
πολιτικός μηχανικός, που γεννήθηκε στην Αθήνα το έτος 
1965 και κατοικεί κατά δήλωσή του στην Αθήνα, οδός 
Βησσαρίωνος, αριθμός 9, κάτοχος Δελτίου Αστυνομικής 
Ταυτότητας του Τ.Α. Πατησίων με αριθμό ΑΕ155663, που 
εκδόθηκε την 5/4/2007, με Α.Φ.Μ. 033489930, Δ.Ο.Υ. Γαλα¬ 
τσίου και 2) ΕΜΜΑΝΟΥΗΛ ΧΑΤΖΑΚΗΣ του Νικολάου και 
της Ευαγγελίας, κατά δήλωσή του ιδιωτικός υπάλληλος, 
που γεννήθηκε στην Αθήνα το έτος 1957 και κατοικεί 
κατά δήλωσή του στην Αθήνα, οδός Βησσαρίωνος, αριθ¬ 
μός 9, κάτοχος Δελτίου Αστυνομικής Ταυτότητας του 
Τ.Α. Βριλησσίων με αριθμό ΑΗ 105066, που εκδόθηκε 
την 26-8-2008, με Α.Φ.Μ. 027065016, Δ.Ο.Υ. Χαλανδρίου, 
οι οποίοι ενεργούν στο παρόν ως νόμιμοι εκπρόσωποι 
και δη ο πρώτος τούτων με την ιδιότητα του Προέδρου 
και ο δεύτερος με την ιδιότητα του Γ ενικού Γ ραμματέα 
της δευτεροβάθμιας συνδικαλιστικής οργάνωσης με την 
επωνυμία «ΟΜΟΣΠΟΝΔΙΑ ΑΣΦΑΛΙΣΤΙΚΩΝ ΣΥΛΛΟΓΩΝ 
ΕΛΛΑΔΑΣ» (ΟΑΣΕ) που εδρεύει στην Αθήνα και επί της 
οδού Βησαρίωνος αρ.9, με Α.Φ.Μ. 090247816 της Δ.Ο.Υ. Δ' 
Αθήνας. Ιδρύθηκε με την υπ’ αριθμ. 3407/1977 απόφαση 
του Πολυμελούς Πρωτοδικείου Αθηνών, τροποποιήθη- 

κε κατόπιν από το Πανελλαδικό συνέδριο της 7-11-1988 
που εγκρίθηκε με την υπ’ αριθμ. 475/1989 απόφαση του 
Πολυμελούς Πρωτοδικείου Αθηνών. Ακολούθως τροπο¬ 
ποιήθηκε από το Πανελλαδικό Συνέδριο της 12-13/12/1996 
και η τροποποίηση αυτή εγκρίθηκε με την υπ’ αριθμ. 
2655/1997 απόφαση του Μον. Πρωτοδικείου Αθηνών. 
Το ξανά τροποποιημένο καταστατικό, αντίγραφο του 
οποίου προσαρτάται στο παρόν, τροποποιήθηκε από το 
Πανελλαδικό Συνέδριο της 31-5-2001, εγκρίθηκε με την 
απόφαση 1538/2005 του Μον. Πρωτοδικείου Αθηνών και 
καταχωρήθηκε στα βιβλία αναγνωρισμένων σωματείων 
του Πρωτοδικείου Αθηνών με αύξ. Αρ. 221 και ειδ. Αρ. 
2147/5-5-2005. Το εκτελεστικό (Διοικητικό) Συμβούλιο 
μετά τις αρχαιρεσίες του 24ου Συνεδρίου της Ομοσπον¬ 
δίας (αντίγραφο πρακτικού του οποίου προσαρτάται στο 
παρόν) συνεδρίασε στις 21.6.2010 και συγκροτήθηκε σε 
σώμα , όπως φαίνεται από τα επισυναπτόμενα στο παρόν 
έγγραφα της Ομοσπονδίας με τους αριθμούς πρωτο¬ 
κόλλου 6736/21-6-2010 και 6738/7-7-2010 αντίστοιχα. Οι 
εμφανισθέντες εγκύρως εκπροσωπούν την παραπάνω 
Ομοσπονδία υπό την εκτεθείσα ιδιότητά τους μετά από 
απόφαση του Γενικού Συμβουλίου που πάρθηκε στις 
31-1-2013, απόσπασμα πρακτικών με αριθμό πρωτ. 7056/ 
8-2-2013 του οποίου προσαρτάται στο παρόν. 

2) ΠΑΝΑΓΙΩΤΗΣ ΑΓΙΑΣΜΑΤΖΗΣ του Νικολάου και της 
Αικατερίνης, συνταξιούχος, που γεννήθηκε στην Αθήνα 
το έτος 1949 και κατοικεί κατά δήλωσή του στο Βύρωνα, 
οδός Καλλιπόλεως, αριθμός 2, κάτοχος Δελτίου Αστυνο¬ 
μικής Ταυτότητας του Τ.Α. Βύρωνος με αριθμό ΑΕ 551586, 
που εκδόθηκε την 22-5-2007, με Α.Φ.Μ. 015189612, Δ.Ο.Υ. 
Βύρωνα, ο οποίος ενεργεί στο παρόν ως νόμιμος εκ¬ 
πρόσωπος και Πρόεδρος της «ΕΝΩΣΗΣ ΣΥΝΤΑΞΙΟΥΧΩΝ 
ΑΣΦΑΛΙΣΤΩΝ» που εδρεύει στην Αθήνα και επί της οδού 
Αγίου Κωνσταντίνου αριθμός 39, με Α.Φ.Μ. 099765311 της 
Δ.Ο.Υ Α’ Αθηνών. 

Η Ένωση Συνταξιούχων Ασφαλιστών ιδρύθηκε με την 
υπ’αριθμ. 3670/1990 απόφαση του Πολυμελούς Πρω¬ 
τοδικείου Αθηνών, αναγνωρίσθηκε με την υπ’αριθμ. 
349/1956 απόφαση του ιδίου Δικαστηρίου και καταχω¬ 
ρήθηκε στα βιβλία αναγνωρισμένων σωματείων με αύξ. 
αριθμ. 3135/9/5/1991 και αντίγραφο του καταστατικού της 
προσαρτάται στο παρόν. Το Διοικητικό Συμβούλιο της 
παραπάνω ένωσης μετά από συνεδρίαση της Γενικής 
Συνέλευσης της 24/2/2011 συγκροτήθηκε σε σώμα στις 
1/3/2011, απόσπασμα πρακτικού του οποίου προσαρτάται 
στο παρόν. Ο εμφανισθείς εγκύρως εκπροσωπεί την 
Ένωση Συνταξιούχων Ασφαλιστών υπό την εκτεθείσα 
ιδιότητά του για την υπογραφή του παρόντος μετά από 
απόφαση της έκτακτης Γενικής Συνέλευσης που πάρ¬ 
θηκε στις 20/12/2012, απόσπασμα πρακτικών του οποίου 
προσαρτάται στο παρόν. 

3) α) ΜΑΡΓΑΡΙΤΑ ΑΝΤΩΝΑΚΗ του Αρσέν και της Ευγε¬ 
νίας, σύζυγος Ιωάννη Κυδώνη, ιδιωτική υπάλληλος, που 
γεννήθηκε στην Αθήνα το έτος 1950 και κατοικεί κατά 
δήλωσή της στην Αγ. Παρασκευή, οδός Ξάνθου, αριθ¬ 
μός 4, κάτοχος Δελτίου Αστυνομικής Ταυτότητας του 
Α.Τ. Α. Χολαργού με αριθμό Ξ.429018, που εκδόθηκε την 
22-8-1985, με Α.Φ.Μ. 068079640, Δ.Ο.Υ. Αγ. Παρασκευής και 

β) ΚΩΝΣΤΑΝΤΙΝΟΣ ΠΑΠΑΜΙΧΑΛΟΠΟΥΛΟΣ του Γεωργί¬ 
ου και της Μαρίας, ιδιωτικός υπάλληλος, που γεννήθηκε 
στην Αθήνα το έτος 1949 και κατοικεί κατά δήλωσή του 
στην Αθήνα, οδός Εργοτίμου, αριθμός 17, κάτοχος Δελ¬ 
τίου Αστυνομικής Ταυτότητας του Τ.Α. Παγκρατίου με 
αριθμό ΑΚ 124474, που εκδόθηκε την 21/9/2011, με Α.Φ.Μ. 
018515998, Δ.Ο.Υ. ΙΖ’ Αθηνών, οι οποίοι ενεργούν στο 


παρόν ως νόμιμοι εκπρόσωποι και δη η μεν πρώτη υπό 
την ιδιότητά της Γενικής Διευθύντριας ο δε δεύτερος 
υπό την ιδιότητά του Μέλος Διοικητικού Συμβουλίου 
της «ΕΝΩΣΗΣ ΑΣΦΑΛΙΣΤΙΚΩΝ ΕΤΑΙΡΙΩΝ ΕΛΛΑΔΟΣ» που 
εδρεύει στην Αθήνα και επί της οδού Ξενοφώντος αριθ¬ 
μός 10, με Α.Φ.Μ. 090165491 της Δ.Ο.Υ Δ’ Αθηνών, η οποία 
ιδρύθηκε δυνάμει της υπ' αριθμ. 5630/1929 απόφασης 
του Μονομελούς Πρωτοδικείου Αθηνών και της οποίας 
το καταστατικό σε αντίγραφο προσαρτάται στο παρόν, 
όπως τροποποιημένο ισχύει σήμερα κατόπιν της από 
22 Φεβρουάριου 2011 απόφασης της Γενικής Συνέλευσης 
των Μελών του, η οποία ορίσθηκε ρητά ως Καταστατική, 
που εγκρίθηκε με την υπ' αριθμ. 2066/2012 απόφαση του 
Μονομελούς Πρωτοδικείου Αθηνών και καταχωρήθηκε 
στα βιβλία αναγνωρισμένων σωματείων με αύξ. αριθμ. 
1301/26/6/2012. Οι εμφανισθέντες εγκύρως εκπροσωπούν 
την Ένωση Ασφαλιστικών Εταιριών Ελλάδος μετά από 
απόφαση της από 12/2/2013 Γενικής Συνέλευσης, από¬ 
σπασμα πρακτικών της οποίας προσαρτάται στο παρόν. 

Οι ως άνω εμφανισθέντες υπό τις εκτεθείσες ιδιό- 
τητές τους έκαστος τούτων ζήτησαν την σύνταξη του 
παρόντος με το οποίο δήλωσαν, συμφώνησαν και απο¬ 
δέχτηκαν τα εξής: 

1. Ο «Τομέας Επικουρικής Ασφάλισης Ασφαλιστών και 
Προσωπικού Ασφαλιστικών Επιχειρήσεων» του ΝΠΔΔ 
«Ταμείο Επικουρικής Ασφάλισης Ιδιωτικού Τομέα (ΤΕ- 
ΑΙΤ)», ο οποίος κατά τον Ν. 3655/2008 αποτελεί καθολικό 
διάδοχο του ΝΠΔΔ με την επωνυμία «Ταμείο Επικουρικής 
Ασφαλίσεως Ασφαλιστών και Προσωπικού Ασφαλιστι¬ 
κών Επιχειρήσεων» μετατρέπεται αυτοδικαίως σε ΝΠΙΔ 
υποχρεωτικής επικουρικής ασφάλισης και θα λειτουργεί 
βάσει των άρθρων 7 και 8 του Ν. 3029/2012, σύμφωνα 
με το άρθρο 36 παρ. 2 του Ν. 4052/2012, και κατόπιν της 
απόφασης της πλέον αντιπροσωπευτικής οργάνωσης 
των ασφαλισμένων (απόφαση του Γ.Σ. της «Ομοσπονδίας 
Ασφαλιστικών Συλλόγων Ελλάδος (ΟΑΣΕ)» που εδρεύει 
στην Αθήνα και εκπροσωπείται νόμιμα της συνεδριά- 
σεως της 30ης Μαρτίου 2012 που κοινοποιήθηκε στον 
Υπουργό Εργασίας και Κοινωνικής Ασφάλισης την 3η 
Μαΐου 2012 και επιδόθηκε νόμιμα όπως προκύπτει από 
την επισυναπτώμενη στο παρόν έκθεση επίδοσης με 
αρ.9795β/3-5-2012 του Δικαστικού Επιμελητή του Πρω¬ 
τοδικείου Αθηνών Δημητρίου Π. Μπελογιάννη. 

Ο προαναφερθείς Τομέας μετατρέπεται σε Ταμείο 
Επαγγελματικής Ασφάλισης και θα λειτουργεί βάσει 
των άρθρων 7 και 8 του Ν. 3029/2002 με την επωνυμία 
«ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ ΕΠΙΚΟΥΡΗΣΗΣ 
ΑΣΦΑΛΙΣΤΩΝ ΚΑΙ ΠΡΟΣΩΠΙΚΟΥ ΑΣΦΑΛΙΣΤΙΚΩΝ ΕΠΙΧΕΙ¬ 
ΡΗΣΕΩΝ (ΤΕΑ-ΕΑΠΑΕ)». 

Το Καταστατικό αυτού, κατόπιν και των από 28-12-2012 
και από 13-2-2013 εγγράφων με αριθμούς πρωτοκόλλου 
Φ.51020/οικ30844/425 και Φ.51020/οικ4498/98 της Γ ενικής 
Γραμματείας Κοινωνικών Ασφαλίσεων (Γενική Διεύθυνση 
Κοινωνικής Ασφάλισης) του Υπουργείου Εργασίας Κοι¬ 
νωνικής Ασφάλισης και Πρόνοιας που προσαρτώνται σε 
αντίγραφο στο παρόν, έχει ως κάτωθι: 

ΠΙΝΑΚΑΣ ΠΕΡΙΕΧΟΜΕΝΩΝ 

ΚΕΦΑΛΑΙΟ ΠΡΩΤΟ: ΣΚΟΠΟΣ - ΕΓΓΡΑΦΗ - ΔΙΑΓΡΑΦΗ 
- ΔΙΚΑΙΩΜΑΤΑ ΤΩΝ ΜΕΛΩΝ 

Άρθρο 1 Αυτοδίκαιη μετατροπή - Επωνυμία - Έδρα - 
Σφραγίδα 

Άρθρο 2 Σκοπός -Ασφαλιζόμενοι Κίνδυνοι 

Άρθρο 3 Ασφαλισμένοι του Ταμείου - Οροι εγγραφής 

Άρθρο 4 Μητρώο ασφαλισμένων 

Άρθρο 5 Απώλεια ιδιότητας ασφαλισμένου 

Άρθρο 6 Δικαιώματα και Υποχρεώσεις των ασφαλι¬ 
σμένων και των εργοδοτών 
Άρθρο 7 Βεβαίωση εισφορών-παροχών - Ενημερωτικό 
δελτίο 

ΚΕΦΑΆΑΙΟ ΔΕΥΤΕΡΟ ΠΟΡΟΙ - ΕΙΣΦΟΡΕΣ 
Άρθρο 8 Πόροι του Ταμείου 
Άρθρο 9 Υπολογισμός των εισφορών 
Άρθρο 10 Καταβολή των εργοδοτικών εισφορών και 
των εισφορών των εμμίσθων 
Άρθρο 11 Καταβολή των εισφορών των μη εμμίσθων 
Άρθρο 12 Βεβαίωση των εισφορών 
ΚΕΦΑΑΑΙΟ ΤΡΙΤΟ ΔΙΟΙΚΗΣΗ ΤΟΥ ΤΑΜΕΙΟΥ 
Άρθρο 13 Διοικητικό Συμβούλιο, Σύνθεση, Θητεία, Ορι¬ 
σμός 

Άρθρο 14 Συγκρότηση σε σώμα - Παράδοση - Παρα¬ 
λαβή 

Άρθρο 15 λειτουργία Διοικητικού Συμβουλίου 
Άρθρο 16 Αρμοδιότητες Διοικητικού Συμβουλίου 
Άρθρο 17 Αρμοδιότητες και εξουσίες Προέδρου Δ.Σ.. 
Άρθρο 18 Αρμοδιότητες Αντιπροέδρου και Γραμματέα 
του Δ.Σ. 

Άρθρο 19 Κωλύματα ορισμού μέλους του Δ.Σ. - Ασυμ¬ 
βίβαστα και ευθύνη των μελών του Δ.Σ. του ταμείου 
Άρθρο 20 Γενικό Συμβούλιο - Σύνθεση - Αρμοδιότη¬ 
τες - Θητεία 

Άρθρο 21 Πρόσληψη Διευθυντή 
ΚΕΦΑΑΑΙΟ ΤΕΤΑΡΤΟ ΚΛΑΔΟΣ ΕΠΙΚΟΥΡΙΚΗΣ ΣΥΝΤΑ¬ 
ΞΗΣ 

Αρθρο 22 Προϋποθέσεις θεμελίωσης δικαιώματος συ- 
νταξιοδότησης 

Αρθρο 23 Προστατευόμενα μέλη της οικογένειας 
Άρθρο 24 Τρόπος, χρόνος και διαδικασία καταβολής 
της σύνταξης 

Αρθρο 25 Έναρξη, λήξη, διακοπή και απώλεια του δι¬ 
καιώματος 

Αρθρο 26 Παραγραφή, Εκχώρηση, Κατάσχεση, Συμ¬ 
ψηφισμός 

Αρθρο 27 Συντάξιμη υπηρεσία 
Άρθρο 28 Ποσό επικουρικής σύνταξης ασφαλισμένων 
Αρθρο 29 Ποσό σύνταξης μελών οικογένειας 
Άρθρο 30 Ατομικές Μερίδες των ασφαλισμένων και 
Τροφοδότης Λογαριασμός 
Αρθρο 31 Μαθηματικό Απόθεμα 
Αρθρο 32 Τρόπος επένδυσης Μαθηματικού Αποθέ¬ 
ματος 

Αρθρο 33 Δάνεια 

ΚΕΦΑΛΑΙΟ ΠΕΜΠΤΟ ΔΑΠΑΝΕΣ ΛΕΙΤΟΥΡΓΙΑΣ - ΛΟΓΙΣ¬ 
ΤΙΚΗ ΟΡΓΑΝΩΣΗ 
Αρθρο 34 Δαπάνες λειτουργίας 
Άρθρο 35 Κανόνες επενδύσεων 
Αρθρο 36 Λογιστική Οργάνωση 
ΚΕΦΑΛΑΙΟ ΕΚΤΟ ΜΕΤΑΦΟΡΑ/ΚΑΤΑΒΟΛΗ ΔΙΚΑΙΩΜΑ¬ 
ΤΩΝ ΚΑΙ ΔΙΑΔΟΧΙΚΗ ΑΣΦΑΛΙΣΗ 
Άρθρο 37 Μεταφορά / καταβολή ασφαλιστικών δικαι¬ 
ωμάτων - διαδοχική ασφάλιση 
ΚΕΦΑΛΑΙΟ ΕΒΔΟΜΟ ΤΡΟΠΟΠΟΙΗΣΕΙΣ ΚΑΤΑΣΤΑΤΙΚΟΥ 
Αρθρο 38 Τροποποίηση Καταστατικού - θέσπιση Κα¬ 
νονισμών 

Άρθρο 39 Ενοποίηση 
Αρθρο 40 Διάσπαση 

Άρθρο 41 Συνεργασία ή συμμετοχή σε Ομοσπονδίες 
ΚΕΦΑΛΑΙΟ ΟΓΔΟΟ ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 42 μεταβατικές διατάξεις 


ΚΕΦΑΛΑΙΟ ΠΡΩΤΟ 
ΣΚΟΠΟΣ - ΕΓΓΡΑΦΗ - ΔΙΑΓΡΑΦΗ - 
ΔΙΚΑΙΩΜΑΤΑ ΤΩΝ ΜΕΛΩΝ 

Αρθρο 1 

Αυτοδίκαιη μετατροπή - Επωνυμία - Έδρα - Σφραγίδα 

Ο «Τομέας Επικουρικής Ασφάλισης Ασφαλιστών και 
Προσωπικού Ασφαλιστικών Επιχειρήσεων» του ΝΠΔΔ 
«Ταμείο Επικουρικής Ασφάλισης Ιδιωτικού Τομέα (ΤΕ- 
ΑΙΤ)», ο οποίος κατά τον Ν. 3655/2008 αποτελεί καθολικό 
διάδοχο του ΝΠΔΔ με την επωνυμία «Ταμείο Επικουρικής 
Ασφαλίσεως Ασφαλιστών και Προσωπικού Ασφαλιστι¬ 
κών Επιχειρήσεων» μετατρέπεται αυτοδικαίως σε ΝΠΙΔ 
υποχρεωτικής επικουρικής ασφάλισης και θα λειτουργεί 
βάσει των άρθρων 7 και 8 του Ν. 3029/2012, σύμφωνα με 
το άρθρο 36 παρ. 2 του Ν. 4052/2012. 

Ο προαναφερθείς Τομέας μετατρέπεται σε Ταμείο 
Επαγγελματικής Ασφάλισης και θα λειτουργεί βάσει 
των άρθρων 7 και 8 του Ν. 3029/2002 με την επωνυμία 
«ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ ΕΠΙΚΟΥΡΗΣΗΣ 
ΑΣΦΑΛΙΣΤΩΝ ΚΑΙ ΠΡΟΣΩΠΙΚΟΥ ΑΣΦΑΛΙΣΤΙΚΩΝ ΕΠΙΧΕΙ¬ 
ΡΗΣΕΩΝ (ΤΕΑ-ΕΑΠΑΕ)». Για τη σχέση του Ταμείου με 
την αλλοδαπή, η επωνυμία του μεταφράζεται και στη 
γλώσσα της αλλοδαπής χώρας, με την οποία αυτό συ¬ 
ναλλάσσεται. Στην Αγγλική γλώσσα, η επωνυμία του 
Ταμείου είναι «ΟΟΟυΡΑΤΙΟΝΑΙ ΙΝδΙΙΒΑΝΟΕ ΡΨΝΩ ΟΡ 
ΙΝ3ΨΒΕΒ3 ΑΝϋ ΡΕΒδδΟΝΕΙ ΟΡ ΙΝδΨΒΕΒδ ΟΟΜΡΑΝΙΕδ». 
Στη συνέχεια του παρόντος και χάριν συντομίας το ΤΕΑ- 
ΕΑΠΑΕ θα καλείται «το Ταμείο». 

2. Χρόνος έναρξης της λειτουργίας του Ταμείου ορί¬ 
ζεται η 1η Μαρτίου 2013 και πάντως όχι πριν τη δημοσί¬ 
ευση στο ΦΕΚ της απόφασης του αρμόδιου Υπουργού 
για την έγκριση του παρόντος και έδρα του Ταμείου ο 
Δήμος Αθηναίων. 

3. Στο Ταμείο μεταφέρονται όλα τα δικαιώματα και οι 
υποχρεώσεις των ασφαλισμένων και συνταξιούχων του 
Τομέα Επικουρικής Ασφάλισης Ασφαλιστών και Προ¬ 
σωπικού Ασφαλιστικών Επιχειρήσεων» του ΝΠΔΔ ΤΕΑΙΤ 
ανεξάρτητα από τη χρονική περίοδο ασφάλισης τους. 
Οι παραπάνω ασφαλισμένοι και συνταξιούχοι διέπονται 
από τις διατάξεις του παρόντος καταστατικού. 

Το σύνολο του ενεργητικού και παθητικού του μετα- 
τρεπόμενου Τομέα Επικουρικής Ασφάλισης Ασφαλιστών 
και Προσωπικού Ασφαλιστικών Επιχειρήσεων του ΝΠΔΔ 
ΤΕΑΙΤ, η κινητή και ακίνητη περιουσία του, οι πόροι που 
προβλέπονται από τις ισχύουσες διατάξεις υπέρ αυ¬ 
τού, μεταφέρονται αυτοδικαίως, εκ του νόμου από την 
έγκριση του παρόντος καταστατικού και την έναρξη 
της λειτουργίας του. Το Ταμείο αποτελεί τον καθολικό 
διάδοχο του μετατρεπόμενου Τομέα και υπεισέρχεται 
στα πάσης φύσεως δικαιώματα και υποχρεώσεις του 
μετατρεπόμενου Τομέα. 

Οι εκκρεμείς δίκες που αφορούν διαφορές ή υποθέ¬ 
σεις του μετατρεπόμενου Τομέα Επικουρικής Ασφάλισης 
Ασφαλιστών και Προσωπικού Ασφαλιστικών Επιχειρήσε¬ 
ων του ΝΠΔΔ ΤΕΑΙΤ συνεχίζονται από το Ταμείο χωρίς 
να επέρχεται διακοπή δίκης. 

Το Διοικητικό Συμβούλιο με απόφασή του μπορεί να 
ιδρύει υποκαταστήματα ή άλλα γραφεία και εγκατα¬ 
στάσεις και να διορίζει αντιπροσώπους του σε πόλεις 
της Ελλάδος ή της αλλοδαπής. Οι σχετικές αποφάσεις 
κοινοποιούνται στο Υπουργείο Απασχόλησης και Κοι¬ 
νωνικής Προστασίας. 

4. Η σφραγίδα του Ταμείου φέρει την επωνυμία αυτού, 
το έτος ίδρυσής του (2013) και αναγράφει ότι το Ταμείο 
αποτελεί καθολικό διάδοχο του πρώην ΝΠΔΔ «Ταμείο 
Επικουρικής Ασφαλίσεως Ασφαλιστών και Προσωπικού 
Ασφαλιστικών Επιχειρήσεων (ΤΕΑΑΠΑΕ) και το έτος 
ίδρυσης του ΤΕΑΑΠΑΕ. 

Αρθρο 2 

Σκοπός -Ασφαλιζόμενοι Κίνδυνοι 

Σκοπός του Ταμείου είναι η υποχρεωτική επικουρική 
ασφάλιση των αναφερόμενων στο άρθρο 3 του παρό¬ 
ντος προσώπων κατά των κινδύνων της αναπηρίας, του 
ατυχήματος και του γήρατος και των μελών της οικο- 
γένειάς τους στην περίπτωση θανάτου του προστάτη 
ασφαλισμένου ή συνταξιούχου και προς τον σκοπό αυτό 
συνιστάται στο ταμείο κλάδος επικουρικής σύνταξης. 

Με απόφαση του Διοικητικού Συμβουλίου του Ταμεί¬ 
ου που λαμβάνεται με πλειοψηφία των 2/3 των μελών 
του, το Ταμείο μπορεί να ιδρύσει και άλλους κλάδους 
ασφαλιστικής προστασίας. 

Άρθρο 3 

Ασφαλισμένοι του Ταμείου - Όροι εγγραφής 

1. Στην ασφάλιση του Ταμείου υπάγονται υποχρεωτικά: 

1.1. Οι υποχρεωτικά ασφαλισμένοι και συνταξιούχοι του 
«Τομέα Επικουρικής Ασφάλισης Ασφαλιστών και Προσω¬ 
πικού Ασφαλιστικών Επιχειρήσεων» του ΝΠΔΔ «Ταμείο 
Επικουρικής Ασφάλισης Ιδιωτικού Τομέα (ΤΕΑΙΤ)» κατά 
την ημέρα ίδρυσης του Ταμείου. 

1.2. Τα πρόσωπα τα οποία απασχολούνται με σχέση 
εξαρτημένης εργασίας κατά κύριο επάγγελμα, εφόσον 
για την απασχόλησή τους αυτή υπάγονται στην ασφά¬ 
λιση του ΙΚΑ-ΕΤΑΜ ή άλλου φορέα κύριας ασφάλισης. 

1.2. α. Στις έδρες, διευθύνσεις, υποκαταστήματα ημε¬ 
δαπών επιχειρήσεων ασφάλισης και αντασφάλισης, που 
λειτουργούν στην Ελλάδα. Επίσης οι απασχολούμενοι στα 
υποκαταστήματα ή πρακτορεία των ημεδαπών επιχειρή¬ 
σεων ασφάλισης, τα οποία λειτουργούν στην αλλοδαπή, 
εφόσον για την απασχόλησή τους αυτή συνεχίζουν την 
ασφάλισή τους στον ελληνικό φορέα κύριας ασφάλισης. 

1.2. β. Στις διευθύνσεις και υποκαταστήματα των ημεδα¬ 
πών και αλλοδαπών ασφαλιστικών και αντασφαλιστικών 
εταιρειών, οι οποίες λειτουργούν στην Ελλάδα νομίμως, 
καθώς και σε οποιοδήποτε άλλο Οργανισμό ιδιωτικού ή 
δημοσίου δικαίου που ασκεί επιχείρηση ιδιωτικής ασφά¬ 
λισης στην Ελλάδα. 

1.2. γ. Στα επαγγελματικά Σωματεία των ημεδαπών και 
αλλοδαπών ασφαλιστικών εταιρειών κάθε κλάδου, που 
λειτουργούν στην Ελλάδα καθώς επίσης και στα επαγ¬ 
γελματικά Σωματεία των ασφαλιστικών υπαλλήλων. 

1.2. δ. Στο Επικουρικό Κεφάλαιο Αστικής Ευθύνης από 
ατυχήματα Αυτοκινήτων, στο Γραφείο Διεθνούς Ασφάλι¬ 
σης (πράσινων καρτών), στο Ελληνικό Ινστιτούτο Ασφα¬ 
λιστικών Σπουδών (ΕΙΑΣ), καθώς και σε κάθε άλλο νομικό 
ή φυσικό πρόσωπο που δραστηριοποιείται στα πλαίσια 
λειτουργίας του κλάδου της Ιδιωτικής Ασφάλισης. 

1.2. ε. Στους ασφαλιστικούς πράκτορες, στις εταιρείες 
ασφαλιστικής πρακτόρευσης, στους μεσίτες ασφαλίσε¬ 
ων, στις εταιρείες μεσιτείας ασφαλίσεων, στους ασφα¬ 
λιστικούς συμβούλους, στους συντονιστές ασφαλιστικών 
συμβούλων, στους πραγματογνώμονες που διενεργούν 
εκτιμήσεις για λογαριασμό των ασφαλιστικών επιχειρή¬ 
σεων και στους νομίμους αντιπροσώπους αλλοδαπών 
ασφαλιστικών εταιρειών, εφόσον έχουν κύρια απασχό¬ 


ληση με τις ασφαλιστικές εργασίες των εργοδοτών 
τους, η οποία αποδεικνύεται με υπεύθυνες δηλώσεις 
του Ν.1599/1986, υποβαλλόμενες από τον ασφαλισμένο 
και τον εργοδότη. 

1.2 στ. Στο Ταμείο (ΤΕΑ-ΕΑΠΑΕ) 

2. Στην ασφάλιση του Ταμείου υπάγονται προαιρετικά: 

2.1. Οι προαιρετικά ασφαλισμένοι του «Τομέα Επικου¬ 
ρικής Ασφάλισης Ασφαλιστών και Προσωπικού Ασφα¬ 
λιστικών Επιχειρήσεων» του ΝΠΔΔ «Ταμείο Επικουρικής 
Ασφάλισης Ιδιωτικού Τομέα (ΤΕΑΙΤ)» κατά την ημέρα 
ίδρυσης του Ταμείου. 

2.2. Όσοι κατά νόμο και κατά κύριο επάγγελμα ασκούν: 

2.2.1. Το επάγγελμα του ασφαλιστικού πράκτορα, εφό¬ 
σον το 100 % των ετησίων ακαθαρίστων εισοδημάτων 
από την εργασία τους προέρχεται από την αποκλειστική 
άσκηση του επαγγέλματος τους. 

2.2.2. Το επάγγελμα του μεσίτη ασφαλίσεων, εφόσον 
το 100 % των ετησίων ακαθαρίστων εισοδημάτων από 
την εργασία τους προέρχεται από την αποκλειστική 
άσκηση του επαγγέλματος τους. 

2.2.3. Το επάγγελμα του ασφαλιστικού συμβούλου, εφό¬ 
σον το 75 % των ετησίων ακαθαρίστων εισοδημάτων 
από την εργασία τους προέρχεται από ασφαλιστικές 
εργασίες. 

2.2.4. Το επάγγελμα του συντονιστή ασφαλιστικών συμ¬ 
βούλων, εφόσον το 75 % των ετησίων ακαθαρίστων 
εισοδημάτων από την εργασία τους προέρχεται από 
ασφαλιστικές εργασίες. Εάν ο συντονιστής ασφαλιστι¬ 
κών συμβούλων έχει και την ιδιότητα του Διευθυντού 
γραφείου πωλήσεων ασφαλίσεων, υπάγεται υποχρεω¬ 
τικά στην ασφάλιση του Ταμείου με την ιδιότητα του 
εμμίσθου. 

2.2.5. Το επάγγελμα του πραγματογνώμονα που διε¬ 
νεργεί εκτιμήσεις ζημιών για λογαριασμό ασφαλιστικών 
επιχειρήσεων, εφόσον το 75 % των ετησίων ακαθαρί¬ 
στων εισοδημάτων από την εργασία τους προέρχεται 
από ασφαλιστικές εργασίες. 

2.3. Οι νόμιμοι αντιπρόσωποι αλλοδαπών ασφαλιστικών 
εταιρειών, εφόσον το 75 % των ετησίων ακαθαρίστων 
εισοδημάτων από την εργασία τους προέρχεται από 
ασφαλιστικές εργασίες. 

2.4. Το μέσο μηνιαίο εισόδημα από ασφαλιστικές ερ¬ 
γασίες του ασφαλιστικού πράκτορα, του μεσίτη ασφα¬ 
λίσεων, του ασφαλιστικού συμβούλου, του συντονιστή 
ασφαλιστικών συμβούλων και του πραγματογνώμονα 
δεν επιτρέπεται να υπολείπεται του βασικού μισθού του 
ασφαλιστικού υπαλλήλου κατηγορίας κύριου προσωπι¬ 
κού με 11-12 χρόνια προϋπηρεσίας, όπως αυτός ορίζεται 
από την εκάστοτε ισχύουσα ΣΣΕ ιδιωτικών ασφαλιστικών 
επιχειρήσεων της πλέον αντιπροσωπευτικής δευτερο¬ 
βάθμιας συνδικαλιστικής οργάνωσης εργαζομένων του 
κλάδου. Αν έχει λήξει η ισχύς της Συλλογικής αυτής 
Σύμβασης Εργασίας, λαμβάνεται ως βάση ο αντίστοι¬ 
χος βασικός μισθός που προβλέπεται στην τελευταία 
που ίσχυσε και αναπροσαρμόζεται κάθε τριετία από τη 
λήξη της με απόφαση του Δ.Σ. μετά από αναλογιστική 
μελέτη και τη σύμφωνη γνώμη της Εθνικής Αναλογιστι- 
κής Αρχής. 

2.5. Οι μη έμμισθοι ασφαλισμένοι για την υπαγωγή 
τους στην ασφάλιση του Ταμείου υποβάλλουν τα εξής 
δικαιολογητικά: 

2.5.1. Ο ασφαλιστικός πράκτορας υποβάλλει επικυρω¬ 
μένο αντίγραφο της σύμβασης μεταξύ αυτού και μίας ή 
περισσοτέρων ασφαλιστικών επιχειρήσεων. 

2.5.2. Ο μεσίτης ασφαλίσεων υποβάλλει επικυρωμένο 
αντίγραφο της σύμβασης μεσιτείας μεταξύ αυτού και 
μίας ή περισσοτέρων ασφαλιστικών επιχειρήσεων. 

2.5.3. Ο ασφαλιστικός σύμβουλος υποβάλλει επικυρω¬ 
μένο αντίγραφο της σύμβασης μεταξύ αυτού και της 
ασφαλιστικής επιχείρησης ή μεταξύ αυτού και ασφαλι¬ 
στικών πρακτόρων ή μεσιτών. 

2.5.4. Ο συντονιστής ασφαλιστικών συμβούλων υπο¬ 
βάλλει επικυρωμένο αντίγραφο της σύμβασης μεταξύ 
αυτού και μίας ασφαλιστικής επιχείρησης ζωής ή μίας 
ασφαλιστικής επιχείρησης κατά ζημιών. 

2.5.5. Ο νόμιμος αντιπρόσωπος αλλοδαπών ασφαλιστι¬ 
κών εταιρειών υποβάλλει αντίγραφα της Απόφασης του 
αρμόδιου Υπουργείου περί διορισμού του ως νομίμου 
αντιπροσώπου αλλοδαπής ασφαλιστικής εταιρείας και 
του φύλλου Εφημερίδος της Κυβερνήσεως στο οποίο 
έχει δημοσιευθεί,. 

2.5.6. Βεβαίωση του αμιγούς Επαγγελματικού Επιμε¬ 
λητηρίου ή του Επαγγελματικού Τμήματος του ενιαίου 
Επιμελητηρίου της έδρας του ασφαλιστικού πράκτορα, 
του μεσίτη ασφαλίσεων, του ασφαλιστικού συμβούλου 
και του συντονιστή ασφαλιστικών συμβούλων αντιστοί- 
χως περί εγγραφής αυτών στα οικεία μητρώα. 

Σε περίπτωση ανανέωσης των δικαιολογητικών εγ¬ 
γραφής, κατατίθεται στο Ταμείο αντίστοιχη βεβαίωση 
περί μη διαγραφής αυτών από το οικείο Επιμελητήριο. 

Για τα πρόσωπα τα οποία κατά την έναρξη ισχύος 
του Ν. 2170/1993 ασκούσαν το επάγγελμα του συντονι¬ 
στή ασφαλιστικών συμβούλων και διευθυντών γραφείων 
υποκαταστημάτων ασφαλίσεων, δεν απαιτείται εγγραφή 
στα μητρώα των συντονιστών ασφαλιστικών συμβούλων 
του οικείου αμιγούς Επαγγελματικού Επιμελητηρίου ή 
του Επαγγελματικού Τμήματος του ενιαίου Επιμελητη¬ 
ρίου της έδρας τους. 

2.5.7. Ο ασφαλιστικός σύμβουλος, ο ασφαλιστικός πρά¬ 
κτορας, ο μεσίτης ασφαλίσεων, ο συντονιστής ασφαλι¬ 
στικών συμβούλων, ο πραγματογνώμονας και ο νόμιμος 
αντιπρόσωπος αλλοδαπών ασφαλιστικών εταιρειών υπο¬ 
βάλλουν βεβαίωση του Οργανισμού Ασφάλισης Ελευ¬ 
θέρων Επαγγελματιών περί υπαγωγής στην ασφάλιση 
αυτού αντιστοίχως. 

2.5.8. Ο ασφαλιστικός σύμβουλος, ασφαλιστικός πρά¬ 
κτορας, ο μεσίτης ασφαλίσεων, ο συντονιστής ασφα¬ 
λιστικών συμβούλων, ο πραγματογνώμονας και ο νόμι¬ 
μος αντιπρόσωπος αλλοδαπών ασφαλιστικών εταιριών, 
υποβάλλουν Αντίγραφο της φορολογικής δήλωσης, το 
έντυπο «Συμπληρωματικά στοιχεία» και αντίγραφο του 
εκκαθαριστικού σημειώματος, επικυρωμένα από την αρ¬ 
μόδια Οικονομική εφορία, αντιστοίχως. 

Ειδικά ο νόμιμος αντιπρόσωπος αλλοδαπών ασφαλι¬ 
στικών εταιρειών υποβάλλει και αντίγραφο του εντύ¬ 
που «Αναλυτικά Στοιχεία Φορολογίας Εισοδήματος» και 
τη Δήλωση αποτελεσμάτων της αντιπροσωπευόμενης 
εταιρείας. 

2.5.9. Βεβαίωση των ασφαλιστικών εταιρειών περί της 
καθαρής ασφαλιστικής παραγωγής η οποία έχει πραγ¬ 
ματοποιηθεί κατ' έτος αντιστοίχως από τον ασφαλιστι¬ 
κό πράκτορα, το μεσίτη ασφαλίσεων, τον ασφαλιστικό 
σύμβουλο και το συντονιστή ασφαλιστικών συμβούλων, 
περί της προμήθειας η οποία τους έχει χορηγηθεί εκ 
του λόγου αυτού και ότι τα καταβληθέντα ποσά για 
ασφαλιστικές εργασίες ανταποκρίνονται πλήρως προς 
τα αναγραφόμενα στις συγκεντρωτικές καταστάσεις 
αμοιβών τους, όπως έχουν δηλωθεί στην αρμόδια Οι¬ 
κονομική Εφορία. 


2.5.10 Ο πραγματογνώμονας υποβάλλει αντίγραφα των 
τιμολογίων παροχής υπηρεσιών για τις αμοιβές, τις οποί¬ 
ες έλαβε από τις ασφαλιστικές επιχειρήσεις. Το Ταμείο 
μπορεί να ζητήσει από τις ασφαλιστικές εταιρείες να 
του υποβάλλουν και βεβαίωση για τις ετήσιες αμοιβές 
των πραγματογνωμόνων που απασχόλησαν. 

2.5.11. Ο νόμιμος αντιπρόσωπος αλλοδαπών ασφαλιστι¬ 
κών εταιρειών υποβάλλει βεβαίωση της αντιπροσωπευό¬ 
μενης εταιρείας για την καθαρή ασφαλιστική παραγωγή 
την οποία πραγματοποίησε κατ’ έτος. 

2.5.12. Σε περίπτωση εταιρειών ασφαλιστικής πρακτό¬ 
ρευσης ή μεσιτείας ασφαλίσεων, στην ασφάλιση του 
Ταμείου δύνανται να υπαχθούν οι ομόρρυθμοι εταίροι 
επί προσωπικών εταιρειών, ο διαχειριστής επί εταιρειών 
περιορισμένης ευθύνης και ο διευθύνων σύμβουλος επί 
ανωνύμων εταιρειών, εφόσον εκτός των οριζομένων στην 
παρ. 4 του παρόντος άρθρου δικαιολογητικών καταθέ¬ 
σουν και βεβαίωση του οικείου αμιγούς Επαγγελματι¬ 
κού Επιμελητηρίου ή του Επαγγελματικού Τμήματος του 
ενιαίου Επιμελητηρίου της έδρας τους περί εγγραφής 
αυτών στα μητρώα των ασφαλιστικών πρακτόρων και 
των μεσιτών ασφαλίσεων αντιστοίχως. 

2.6. Η ιδιότητα του ασφαλιστικού πράκτορα, του μεσί¬ 
τη ασφαλίσεων, του ασφαλιστικού συμβούλου και του 
συντονιστή ασφαλιστικών συμβούλων είναι ασυμβίβαστη 
με την ιδιότητα του γενικού διευθυντή ή διευθυντή ή 
εκπροσώπου ασφαλιστικής επιχείρησης. 

2.7. Οι απασχολούμενοι σε ασφαλιστικές εργασίες και 
με τις δύο ιδιότητες του εμμίσθου και του μη εμμίσθου, 
υπάγονται στην ασφάλιση του Ταμείου με την ιδιότητα 
από την οποία αποκτούν μεγαλύτερο εισόδημα. 

2.8. Η ασφάλιση στο Ταμείο είναι υποχρεωτική εκτός 
από όσους μη έμμισθους ασφαλίζονται προαιρετικά και 
η ιδιότητα του ασφαλισμένου δεν εξαρτάται και δεν 
συνδέεται σε καμία περίπτωση με τη συμμετοχή του 
ασφαλισμένου σε συνδικαλιστική οργάνωση ή σε επαγ¬ 
γελματική ένωση εργαζομένων. 

2.9. Η ασφάλιση στο Ταμείο αρχίζει από την ημερο¬ 
μηνία που ο ασφαλισμένος αναλαμβάνει ασφαλιστέα 
επαγγελματική απασχόληση. Η αναδρομική ασφάλιση 
δεν επιτρέπεται να υπερβαίνει για μεν τους έμμισθους 
ασφαλισμένους την πενταετία για δε τους μη έμμισθους 
την διετία. Στην περίπτωση της αναδρομικής ασφάλισης 
των έμμισθων καταβάλλονται από τον εργοδότη οι ει¬ 
σφορές με τα τρέχοντα κατά την χρόνο της πληρωμής 
ποσά. 

3. Προαιρετική συνέχιση της ασφάλισης 

3.1. Παλαιοί ασφαλισμένοι (έως την 31.12.1992) που χά¬ 
νουν για οποιοδήποτε λόγο την ασφαλιστική τους ιδι¬ 
ότητα για την οποία ασφαλίστηκαν στο Ταμείο και δεν 
ασφαλίζονται σε άλλον φορέα υποχρεωτικής επικουρι¬ 
κής ασφάλισης δικαιούνται να συνεχίσουν την ασφάλισή 
τους στο Ταμείο εφόσον: 

3.1.1. Έχουν 500 ΗΕ στην ασφάλιση του Ταμείου κατά 
την αμέσως προηγούμενη από τη διακοπή της ασφά¬ 
λισής τους πενταετία και υποβάλλουν αίτηση εντός 12 
μηνών από την τελευταία ημέρα ασφάλισής τους στο 
Ταμείο. 

3.1.2. Έχουν 3000 ΗΕ στην ασφάλιση του Ταμείου οπο¬ 
τεδήποτε, ανεξαρτήτως του χρόνου κατά τον οποίο 
θα υποβληθεί η αίτηση για προαιρετική συνέχιση της 
ασφάλισης. 

3.2. Νέοι ασφαλισμένοι (μετά την 1.1.1993) που χάνουν 
για οποιοδήποτε λόγο την ασφαλιστική τους ιδιότητα 
για την οποία ασφαλίστηκαν στο Ταμείο και δεν ασφα- 

λίζονται σε άλλον φορέα υποχρεωτικής επικουρικής 
ασφάλισης δικαιούνται να συνεχίσουν την ασφάλισή 
τους στο Ταμείο, εφόσον έχουν 1500 ΗΕ στην ασφάλιση 
του Ταμείου από τις οποίες 300 ΗΕ κατά την αμέσως 
προηγούμενη από την υποβολή της αίτησής τους πε¬ 
νταετία και υποβάλλουν αίτηση εντός 12 μηνών από την 
τελευταία ημέρα ασφάλισής τους στο Ταμείο. 

4. Για τη συμπλήρωση των χρονικών προϋποθέσεων 
προαιρετικής ασφάλισης συνυπολογίζεται ο χρόνος 
ασφάλισης του ασφαλισμένου σε ταμείο υποχρεωτικής 
επικουρικής ασφάλισης. 

5. Ασφαλισμένος με ποσοστό αναπηρίας μεγαλύτερο 
του 66,6% δεν δικαιούται προαιρετικής ασφάλισης. 

6. Η υποβολή της αίτησης υπαγωγής και η εν πάση 
περιπτώσει υπαγωγή στην ασφάλιση συνεπάγεται την 
εκ μέρους του ασφαλισμένου ανεπιφύλακτη αποδοχή 
του παρόντος Καταστατικού καθώς και των Κανονισμών 
και αποφάσεων των αρμοδίων οργάνων του Ταμείου. 

Άρθρο 4 

Μητρώο ασφαλισμένων 

1. Το Ταμείο τηρεί Μητρώο Ασφαλισμένων σύμφωνα με 
τον ενιαίο τύπο μητρώου που καθορίζεται για τα Ταμεία 
Επαγγελματικής Ασφάλισης από την Γ ενική Γ ραμματεία 
Κοινωνικών Ασφαλίσεων. Το Μητρώο τηρείται σε μηχα¬ 
νογραφικό αρχείο και σε ηλεκτρονική μορφή. 

2. Στο Μητρώο Ασφαλισμένων καταχωρούνται όλα τα 
απαραίτητα στοιχεία που αφορούν τους ασφαλισμένους 
και ιδίως τα ακόλουθα: 

α) Τα στοιχεία ταυτότητας κάθε ασφαλισμένου (Όνο¬ 
μα, Επώνυμο, Πατρώνυμο, Μητρώνυμο , ΑΔΤ διεύθυνση 
επικοινωνίας, τηλέφωνο, φαξ, πιείΙ, αριθμός φορολογικού 
μητρώου, ΔΟΥ κ.λπ.). 

β) Ο Φορέας Κοινωνικής Ασφάλισης του ασφαλισμένου 
και ο αριθμός μητρώου του (ΑΜΚΑ). 

γ) Τα ποσά ή ποσοστά των εισφορών που καταβάλ¬ 
λονται για κάθε ασφαλισμένο και ο χρόνος καταβολής 
τους. 

δ) Το ύψος της ατομικής μερίδας. 

ε) Αν έχει ασφαλισθεί πριν από την 1.1.1993 (παλαιός 
ασφαλισμένος) ή μετά (νέος ασφαλισμένος). 

3. Γ ια κάθε ασφαλισμένο υποβάλλεται στο Τ αμείο μαζί 
με την αίτηση υπαγωγής και συμπληρωμένο απογραφικό 
δελτίο, ο τύπος του οποίου καθορίζεται με απόφαση του 
Διοικητικού Συμβουλίου του Ταμείου. 

4. Οι νέοι ασφαλισμένοι κάθε φορά, παίρνουν τον 
επόμενο αριθμό μητρώου, ανεξάρτητα εάν μέχρι αυτόν 
αριθμούνται και διαγραφέντες ή αποβιώσαντες. Εκτός 
των παραπάνω το Δ.Σ. μπορεί να προβεί και σε χρήση 
Αλφαβητικού Μητρώου των Μελών, ως βοηθητικού. 

5. Στο Ταμείο τηρείται Ατομικός Φάκελος Ασφαλισμέ¬ 
νου με αύξοντα αριθμό εκείνο του Μητρώου Ασφαλισμέ¬ 
νων που αντιστοιχεί στον ασφαλισμένο. Στον Ατομικό 
Φάκελο προβλέπεται η τοποθέτηση όλων των σχετικών 
εγγράφων που κατατίθενται για τον ασφαλισμένο τόσο 
κατά την εγγραφή του όσο και μετέπειτα, καθώς και 
αντιγράφων των εγγράφων που εκδίδονται από το Τα¬ 
μείο για λογαριασμό του. 

Αρθρο 5 

Απώλεια ιδιότητας ασφαλισμένου 

Η ιδιότητα του ασφαλισμένου χάνεται στις εξής πε¬ 
ριπτώσεις: 

1. Ο (έμμισθος ή μη έμμισθος) ασφαλισμένος παραι- 
τείται, απολύεται ή συνταξιοδοτείται. Στην περίπτωση 


που ο ασφαλισμένος μετά την τυχόν απώλεια της ιδι¬ 
ότητας του ασφαλισμένου έχει δικαίωμα προαιρετικής 
ασφάλισης και ασφαλισθεί προαιρετικά, η ιδιότητα του 
ασφαλισμένου διατηρείται. 

2. Γ ια τον μη έμμισθο ασφαλισμένο στις περιπτώσεις 
του άρθρου 9 υπό Β παρ. 3 και 4 του παρόντος. 

Αρθρο 6 

Δικαιώματα και Υποχρεώσεις των ασφαλισμένων 
και των εργοδοτών 

1. Οι ασφαλισμένοι του Ταμείου έχουν τα ακόλουθα 
δικαιώματα σύμφωνα με την απόφαση του Υπουργού 
Εργασίας και Κοινωνικής Ασφάλισης Φ.Επαγγ.Ασφ./ 
οικΙδ/09-04-2003 ΦΕΚ 462Β/17-4-2003 για τους όρους 
λειτουργίας των Ταμείων Επαγγελματικής Ασφάλισης. 

1. Δικαίωμα ίσης μεταχείρισης 

Οι ασφαλισμένοι του Ταμείου έχουν δικαίωμα ίσης 
μεταχείρισης. 

II. Δικαίωμα ενημέρωσης 

Κάθε ασφαλισμένος έχει έναντι του Ταμείου δικαίωμα 
ενημέρωσης: 

α) για τα δικαιώματα και τις υποχρεώσεις του έναντι 
του Ταμείου β) για τις οικονομικές, τεχνικές και λοιπές 
παραμέτρους της ασφαλιστικής του σχέσης. 

γ) για τις αλλαγές στους κανόνες που διέπουν το 
καθεστώς ασφάλισης του στο Ταμείο. 

δ) για το επίπεδο των παροχών σε περίπτωση τερ¬ 
ματισμού της απασχόλησής του ή αλλαγής της επαγ¬ 
γελματικής του δραστηριότητας ή διαγραφής του από 
το Τ αμείο. 

ε) για τη χρηματοοικονομική κατάσταση του Ταμείου, 
στ) για τις ρυθμίσεις περί της μεταφοράς των δικαιω¬ 
μάτων του σε άλλο ταμείο επαγγελματικής ασφάλισης 

III. Δικαίωμα πρόσβασης σε έγγραφα. 

Κάθε ασφαλισμένος δικαιούται να λαμβάνει με δαπά¬ 
νες του αντίγραφα των ακόλουθων εγγράφων: 
α) του Ισολογισμού 

β) του Λογαριασμού Αποτελεσμάτων Χρήσεως 
γ) της Ετήσιας Έκθεσης Διοικήσεως 
δ) της Αναλογιστικής Μελέτης, 
ε) της Έκθεσης Ορκωτών Ελεγκτών. 

Το ως άνω δικαίωμα ασκείται με υποβολή έγγραφης 
αίτησης προς το Διοικητικό Συμβούλιο του Ταμείου. 

IV. Δικαίωμα διαγραφής λόγω αλλαγής επαγγελματι¬ 
κής δραστηριότητας. 

Ο ασφαλισμένος του Ταμείου, κατόπιν αιτήσεώς του, 
στην περίπτωση αλλαγής της επαγγελματικής του δρα¬ 
στηριότητας διαγράφεται από το Ταμείο χωρίς τον χρο¬ 
νικό περιορισμό παραμονής στην ασφάλιση του Ταμείου 
επί ένα έτος και χωρίς την προϋπόθεση της προειδο¬ 
ποίησης του Διοικητικού Συμβουλίου του Ταμείου ένα 
μήνα πριν. 

2. Οι ασφαλισμένοι του Ταμείου έχουν τις ακόλουθες 
υποχρεώσεις: 

I. Να συμμορφώνονται με τις διατάξεις της σχετικής 
Νομοθεσίας, του Καταστατικού του Ταμείου, όπως αυτές 
ισχύουν κάθε φορά. 

II. Να φροντίζουν για την έγκαιρη τακτοποίηση των 
οικονομικών τους υποχρεώσεων προς το Ταμείο. 

III. Να σέβονται και να εφαρμόζουν τις αποφάσεις της 
Διοίκησης του Ταμείου και των Κανονισμών του Ταμεί¬ 
ου, εφόσον αυτές λαμβάνονται σύμφωνα με τη σχετική 
νομοθεσία και το Καταστατικό. 

IV. Να ενημερώνουν το Ταμείο και να του παρέχουν 
κάθε πληροφορία που μπορεί να καταστήσει ευχερή 

και αποτελεσματική την άσκηση του ελέγχου για την 
υπαγωγή στην ασφάλιση και την κανονική πληρωμή των 
εισφορών των ασφαλισμένων του και των εν γένει πό¬ 
ρων του. 

3. Δικαιώματα και υποχρεώσεις των εργοδοτών 

I. Οι εργοδότες δικαιούνται να ενημερώνονται από το 
Ταμείο για κάθε απόφαση σχετικά με τις εισφορές που 
οφείλουν, τα πρόσωπα που ασφαλίζονται υποχρεωτικά 
στο Ταμείο, τη διαδικασία υπαγωγής και για κάθε άλλο 
θέμα το οποίο τους αφορά. 

II. Δικαιούνται επίσης να υποβάλλουν στο Δ.Σ. του Τα¬ 
μείου, ή σε άλλο όργανο που το Δ.Σ. θα ορίσει αίτηση 
για την επανεξέταση απόφασης που τους αφορά εντός 
προθεσμίας 60 ημερών από τότε που τους κοινοποιή¬ 
θηκε ή έλαβαν γνώση. 

III. Οι εργοδότες υποχρεούνται να τηρούν όλες τις 
αναφερόμενες στο παρόν καταστατικό και στην ισχύ- 
ουσα νομοθεσία υποχρεώσεις σχετικά με την ασφάλιση 
του προσωπικού τους στο Ταμείο, να φροντίζουν για 
την έγκαιρη τακτοποίηση των οικονομικών τους υπο¬ 
χρεώσεων προς το Ταμείο και να χορηγούν εγκαίρως 
κάθε στοιχείο σχετικό με την ασφάλιση του προσωπικού 
αυτού που το Ταμείου τους ζητεί. 

IV. Οι εργοδότες υποχρεούνται να εφαρμόζουν τις απο¬ 
φάσεις της Διοίκησης του Ταμείου και των Κανονισμών 
του Ταμείου, εφόσον αυτές λαμβάνονται σύμφωνα με 
τη σχετική νομοθεσία και το Καταστατικό. 

Αρθρο 7 

Βεβαίωση εισφορών - παροχών - Ενημερωτικό δελτίο 

1. Για την ικανοποίηση του δικαιώματος ενημέρωσης 
των ασφαλισμένων του, το Ταμείο υποχρεούται μετά 
το κλείσιμο κάθε οικονομικής χρήσης να αποστέλλει με 
δαπάνες του σε κάθε ασφαλισμένο ειδικό ενημερωτικό 
δελτίο. 

2. Το Ταμείο υποχρεούται μετά το κλείσιμο κάθε οι¬ 
κονομικής χρήσης να αποστέλλει σε κάθε μη έμμισθο 
ασφαλισμένο βεβαίωση για τις εισφορές που έχει κα¬ 
ταβάλει για φορολογική χρήση. 

3. Το Ταμείο υποχρεούται μετά το κλείσιμο κάθε οικο¬ 
νομικής χρήσης να αποστέλλει σε όλους τους ασφαλι¬ 
σμένους ενημερωτικό σημείωμα για το χρόνο ασφάλισης 
του και την αξία της παροχής του, όπως αυτή προκύπτει 
από την τηρούμενη ατομική του μερίδα κατά το άρθρο 
30 παρ. 3 του παρόντος. 

ΚΕΦΑΛΑΙΟ ΔΕΥΤΕΡΟ 
ΠΟΡΟΙ - ΕΙΣΦΟΡΕΣ 

Αρθρο 8 

Πόροι του Ταμείου 

Πόροι του Ταμείου είναι οι εισφορές εργοδοτών και 
εργαζομένων, οι εισφορές αναγνώρισης γάμου, οι εισφο¬ 
ρές όσων συνεχίζουν προαιρετικά την ασφάλιση, κάθε 
είδους πρόσοδοι της περιουσίας του Ταμείου, χαριστικές 
ή μη καταβολές προς το Ταμείο και εν γένει κάθε άλλο 
νόμιμο έσοδο. 

Οι εισφορές (εργοδοτικές και εργαζομένων) επί των 
αποδοχών των έμμισθων ασφαλισμένων καταβάλλονται 
για αποδοχές 14 μηνών κατ’ έτος, ενώ οι εισφορές των 
μη έμμισθων καταβάλλονται για αποδοχές 12 μηνών κατ’ 
έτος. Αναλυτικότερα: 

1. Οι εισφορές των εργοδοτών, όπως παρακάτω προσ¬ 
διορίζονται: 


1.1 Εισφορά τόσο των Ιδιωτικών Εταιρειών Ασφάλισης 
όσο και των οργανισμών δημοσίου ή ιδιωτικού δικαίου 
ή κοινωφελούς χαρακτήρα οι οποίοι ασκούν δυνάμει 
ειδικών νόμων ή διατάξεων νόμων ή καταστατικών δια¬ 
τάξεων ιδιωτική επιχείρηση ασφάλισης ή αντασφάλισης 
ή απλώς ιδιωτική ασφάλιση. 

Η εισφορά των παραπάνω αναφερομένων εργοδοτών 
για το σύνολο των εργαζομένων τους είναι ανάλογη του 
ύψους των εργασιών τους και ισόποση με τα παρακάτω 
ποσοστά επί της παραγωγής των κλάδων που ασκούν 
όπως παρακάτω προσδιορίζονται: 

1.1.1. Το ισόποσο του δύο επί τοις εκατό (2%) επί των 
ασφαλίστρων των ασφαλιστηρίων συμβολαίων των κλά¬ 
δων πυράς, ατυχημάτων εν γένει και αυτοκινήτων. Στον 
βασικό κλάδο «Ατυχημάτων εν γένει» περιλαμβάνοντα τα 
εργατικά ατυχήματα, τα προσωπικά ατυχήματα, η γενική 
αστική ευθύνη, η εμπιστοσύνη υπαλλήλων, η θραύση 
κρυστάλλων, η ληστεία και η ευθύνη εργολάβων. 

1.1.2. Το ισόποσο του ένα επί τοις εκατό (1%) επί των 
ασφαλίστρων των ασφαλιστηρίων συμβολαίων των κλά¬ 
δων Μεταφορών, Θαλάσσης, Ευθύνης, Αποζημιώσεως 
χαλάζης, κλοπής, κτηνών, πίστεως, θραύσεως, μηχανών 
πλοίων και αεροσκαφών, νομικής προστασίας και ειδι¬ 
κών κινδύνων. 

1.1.3. Το ισόποσο του πέντε επί τοις εκατό (5%) επί 
των ασφαλίστρων του πρώτου μόνον έτους των ασφα¬ 
λιστηρίων συμβολαίων ζωής και κεφαλαιοποίησης και 
προσθέτων καλύψεων επί του αυτού ασφαλιστηρίου 
καθοριζομένου ανωτάτου ορίου ασφαλίστρων για τον 
υπολογισμού του εν λόγω ποσοστού ίσου προς έξι επί 
τοις εκατό (6%) επί του ασφαλιζομένου κεφαλαίου. 

1.1.4. Το ισόποσο του ένα επί τοις εκατό (1%) επί των 
ασφαλίστρων των ασφαλιστηρίων συμβολαίων παντός 
κλάδου μη κατονομαζομένου στα εδάφια 1.1.1 -1.1.3. 

Πάντως η ως άνω εργοδοτική εισφορά, ασχέτως πα¬ 
ραγωγής, δεν δύναται να είναι μικρότερη από αυτήν των 
έμμισθων εργαζομένων 

1.2. Η ποσοστιαία εργοδοτική εισφορά των ημεδαπών 
ασφαλιστικών εταιρειών που διατηρούν υποκαταστήμα¬ 
τα ή πρακτορεία στην αλλοδαπή ορίζεται ίση με 6% επί 
του συνόλου των μηνιαίων αποδοχών των υπαλλήλων 
τους που έχουν την ελληνική ιθαγένεια και υπηρετούν 
στα υποκαταστήματα ή πρακτορεία αυτών στην αλλο¬ 
δαπή, εφόσον έχουν υπαχθεί στην ασφάλιση μέχρι την 
31.12.1992 (παλαιοί ασφαλισμένοι). Οι εταιρείες αυτές 
απαλλάσσονται από την υποχρέωση καταβολής ποσο¬ 
στιαίας επί των ασφαλίστρων εργοδοτικής εισφοράς 
επί της ασφαλιστικής παραγωγής τους την οποία πραγ¬ 
ματοποιούν στα Υποκαταστήματα ή Πρακτορεία τους 
στην αλλοδαπή. 

1.3. Η εργοδοτική εισφορά των αντασφαλιστικών επι¬ 
χειρήσεων που λειτουργούν στην Ελλάδα ορίζεται ίση με 
6% των μηνιαίων αποδοχών των εμμίσθων υπαλλήλων 
αυτών που έχουν υπαχθεί στην ασφάλιση μέχρι την 
31.12.1992 (παλαιοί ασφαλισμένοι). 

1.4. Η εργοδοτική εισφορά των υπαλλήλων ασφαλι¬ 
στικών πρακτόρων, ασφαλιστικών συμβούλων, μεσιτών 
ασφαλίσεων, συντονιστών ασφαλιστικών συμβούλων και 
πραγματογνωμόνων ορίζεται ίση με 4% των μηναίων 
αποδοχών των έμμισθων υπαλλήλων τους που έχουν 
υπαχθεί στην ασφάλιση μέχρι την 31.12.1992 (παλαιοί 
ασφαλισμένοι). 

1.5. Η εργοδοτική εισφορά, των υπό 1.2,1.3 και 1. 4 εργο¬ 
δοτών, για τους νέους ασφαλισμένους (μετά την 1.1.1993 
αντιστοιχεί στο 3% επί των πάσης φύσεως αποδοχών 

τους, χωρίς αυτές να υπερβαίνουν το οκταπλάσιο του 
κατά κεφαλήν ΑΕΠ αναπροσαρμοζόμενο με το ποσοστό 
αύξηση των συντάξεων των δημοσίων υπαλλήλων. 

2. Μηνιαία εισφορά των ασφαλισμένων που έχει ως 
εξής; 

2.1. Μηνιαία εισφορά του έμμισθου παλαιού ασφαλι¬ 
σμένου (έως την 31.12.1992) ίση με το 4% επί των πάσης 
φύσεως αποδοχών υπό τον περιορισμό του ανωτάτου 
ορίου (πλαφόν),όπως αυτό περιγράφεται στο άρθρο 9 
παρ. Α.1. 

2.2. Μηνιαία εισφορά του έμμισθου νέου ασφαλισμένου 
(μετά την 1.1.1993) ίση με 3% επί των πάσης φύσεως απο¬ 
δοχών του, χωρίς αυτές να υπερβαίνουν το οκταπλάσιο 
του κατά κεφαλήν ΑΕΠ αναπροσαρμοζόμενο με το πο¬ 
σοστό αύξηση των συντάξεων των δημοσίων υπαλλήλων 
(άρθρ. 32 του Ν. 2084/1992 σε συνδυασμό με το άρθρ. 13 
παρ. 1 του Ν. 3232/2004). 

2.3. Μηνιαία εισφορά του μη έμμισθου παλαιού ασφα¬ 
λισμένου (έως την 31.12.1992) ίση με 6% επί του μέσου 
όρου των μηνιαίων ακαθάριστων εσόδων της τελευταίας 
διετίας, υπό τον περιορισμό του ανωτάτου ορίου (πλα- 
φόν) που αναλύεται στο άρθρο 9 παρ. Α1 του παρόντος. 
Μετά τη συμπλήρωση της διετίας και ανά διετία με από¬ 
φαση του Ταμείου σύμφωνα με τα προσκομιζόμενα από 
τον ασφαλισμένο στοιχεία καθορίζεται το ποσό επί του 
οποίου υπολογίζονται οι εισφορές της επόμενης διετίας. 

2.4. Μηνιαία εισφορά του μη έμμισθου νέου ασφαλισμέ¬ 
νου (μετά την 1.1.1993) ίση με 6% επί των ασφαλιστικών 
κατηγοριών που καθορίσθηκαν με το ΠΔ169/1993, όπως 
αυτές διαμορφώνονται με την εκάστοτε ισχύουσα Από¬ 
φαση του Υπουργού Εργασίας και Κοινωνικής Ασφάλι¬ 
σης. Τα ποσά αυτά αναπροσαρμόζονται κάθε φορά με 
βάση το ποσοστό αύξησης των συντάξεων των δημοσίων 
υπαλλήλων. Ο υπολογισμός γίνεται επί της 1ης ασφα¬ 
λιστικής κατηγορίας και ο ασφαλισμένος δικαιούται να 
επιλέξει υψηλότερη. 

3. Εισφορά όσων συνεχίζουν προαιρετικά την ασφά¬ 
λιση και αναλυτικά: 

3.1 Όσοι νέοι ασφαλισμένοι συνεχίζουν προαιρετικά 
την ασφάλισή τους στο Ταμείο καταβάλλουν κατά μήνα 
εισφορά ύψους 6% οι μεν έμμισθοι επί του μέσου όρου 
του μισθού του τελευταίου έτους πριν από τη διακοπή 
της υποχρεωτικής τους ασφάλισης, οι δε μη έμμισθοι 
επί του ποσού της ασφαλιστικής κατηγορίας επί της 
οποίας κατέβαλε ασφαλιστικές εισφορές ο ασφαλισμέ¬ 
νος κατά τη διακοπή της ασφάλισης. Οι εισφορές αυτών 
αναπροσαρμόζονται κατά το ποσοστό μεταβολής των 
καταβαλλόμενων από το Τ αμείο συντάξεων. 

3.2 Όσοι παλαιοί ασφαλισμένοι συνεχίζουν προαιρετικά 
την ασφάλισή τους στο Ταμείο καταβάλλουν οι μεν έμ¬ 
μισθοι εισφορά ύψους 8% επί των αποδοχών τους κατά 
την ημερομηνία διακοπής της ασφάλισης, οι οποίες δεν 
είναι δυνατόν να υπολείπονται από τις εισφορές που 
καθορίζονται με την οικεία ΣΣΕ με τα αυτά προσόντα 
και έτη υπηρεσίας ούτε να υπερβαίνουν το ανώτατο 
όριο (πλαφόν) όπως αναλύεται στο άρθρο 9 παρ. Α 1 
του παρόντος, οι δε μη έμμισθοι καταβάλλουν το 6% επί 
του ποσού επί του οποίου υπολογίζεται η ασφαλιστική 
εισφορά κατά την ημερομηνία υποβολής της αίτησης. 
Οι εισφορές αναπροσαρμόζονται ανάλογα με τη μετα¬ 
βολή του οριζόμενου ανωτάτου ορίου αποδοχών για τον 
υπολογισμό των εισφορών. 

4. Η εισφορά αναγνώρισης γάμου, η οποία είναι ίση με 
την κράτηση των τακτικών αποδοχών ενός μηνάς κάθε 
έγγαμου ασφαλισμένου. Προκειμένου περί μη έμμισθου 


ασφαλισμένου η κράτηση είναι ίση με το ποσό της κλά- 
σης στην οποία υπάγεται. Εφόσον και ο σύζυγος και η 
σύζυγος τυγχάνουν έμμισθοι ασφαλισμένοι η ως άνω 
εισφορά καταβάλλεται εξ ημισείας από τον καθένα από 
αυτούς, με βάση τις μεγαλύτερες τακτικές αποδοχές, 
του ή της συζύγου. Στην περίπτωση επόμενου γάμου 
παρακρατείται το μισό της εισφοράς. Η εισφορά ανα¬ 
γνώρισης γάμου καταβάλλεται είτε εφάπαξ είτε σε 48 
ισόποσες δόσεις. 

5. Κάθε είδους πρόσοδοι της περιουσίας του Ταμείου 

6 Κάθε είδους χαριστικές ή μη καταβολές προς το 
Τ αμείο. 

7. Κάθε άλλο νόμιμο έσοδο, στο οποίο συμπεριλαμβά- 
νεται και η καταβολή πρόσθετων εργοδοτικών εισφορών. 

Αρθρο 9 

Υπολογισμός των εισφορών 

Α. Των εμμίσθων 

Ορίζεται ως ανώτατο όριο αποδοχών επί των οποίων 
θα καταβάλλονται οι εισφορές των εμμίσθων παλαιών 
ασφαλισμένων (μέχρι 31/12/1992) του Ταμείου ο βασικός 
μισθός του ασφαλιστικού υπαλλήλου κατηγορίας κύ¬ 
ριου προσωπικού με 11-12 χρόνια προϋπηρεσίας, όπως 
αυτός ορίζεται από την εκάστοτε ισχύουσα ΣΣΕ ιδιωτι¬ 
κών ασφαλιστικών επιχειρήσεων της πλέον αντιπροσω¬ 
πευτικής δευτεροβάθμιας συνδικαλιστικής οργάνωσης 
εργαζομένων του κλάδου. Αν έχει λήξει η ισχύς της 
Συλλογικής αυτής Σύμβασης Εργασίας, λαμβάνεται ως 
βάση ο βασικός μισθός που προβλέπεται στην τελευ¬ 
ταία που ίσχυσε και αναπροσαρμόζεται κάθε τριετία 
από τη λήξη της με απόφαση του Δ.Σ. και μετά από 
αναλογιστική μελέτη και τη σύμφωνη γνώμη της Εθνικής 
Αναλογιστικής Αρχής. 

Οι επιπλέον του ανωτέρω ποσού αποδοχές δεν υπό- 
κεινται σε κρατήσεις εκτός από τα Δώρα Χριστουγέννων 
και Πάσχα και το επίδομα αδείας οι οποίες υπολογί¬ 
ζονται στις καταβαλλόμενες μεικτές αποδοχές με τον 
περιορισμό του ανωτάτου ορίου αποδοχών που ορίζεται 
παραπάνω. 

2. Για τους έμμισθους νέους ασφαλισμένους (μετά την 
1/1/1993) του Ταμείου ο υπολογισμός των εισφορών γί¬ 
νεται επί των αποδοχών τους, όπως περιγράφεται στο 
άρθρο 8 παρ. 2.2 

Β. Των μη έμμισθων 

1. Γ ια τον υπολογισμό των μηνιαίων εισφορών των μη 
έμμισθων παλαιών ασφαλισμένων (έως την 31.12.1992) 
λαμβάνεται υπόψη ο μέσος όρος των μηνιαίων ακαθάρι¬ 
στων εσόδων των δύο τελευταίων ημερολογιακών ετών, 
υπό τον περιορισμό του ανωτάτου ορίου (πλαφόν) που 
αναφέρεται στο άρθρο 9 παρ. Α 1 του παρόντος. 

2. Γ ια τον υπολογισμό των μηνιαίων εισφορών των μη 
έμμισθων νέων ασφαλισμένων (μετά την 1.1.1993) λαμβά- 
νονται υπόψη οι ασφαλιστικές κατηγορίες που καθορί¬ 
σθηκαν με το ΠΔ 169/1993, όπως αυτές διαμορφώνονται 
με την εκάστοτε ισχύουσα απόφαση του Υπουργού Ερ¬ 
γασίας και Κοινωνικής Ασφάλισης. Τα ποσά αυτά μπορεί 
να αναπροσαρμόζονται με απόφαση του Δ.Σ. μετά από 
αναλογιστική μελέτη και τη σύμφωνη γνώμη της Εθνι¬ 
κής Αναλογιστικής Αρχής. Ο υπολογισμός γίνεται επί 
της 1ης ασφαλιστικής κατηγορίας και ο ασφαλισμένος 
δικαιούται να επιλέξει την υψηλότερη. 

3. Μετά τη συμπλήρωση της διετίας για την υπαγωγή 
στην ασφάλιση και μετά την παρέλευση κάθε διετίας 
με βάση τα οικονομικά στοιχεία που προσκομίζονται 
καθορίζεται με απόφαση του Ταμείου το ποσό πάνω 

στο οποίο θα γίνεται ο υπολογισμός των εισφορών για 
την επόμενη διετία. 

Σε περίπτωση που ο ασφαλισμένος δεν προσκομίσει 
τα απαιτούμενα από το άρθρο 3 δικαιολογητικά το Τα¬ 
μείο μπορεί μέσα σε ένα έτος από τη λήξη της διετίας 
να αποφασίσει τη διακοπή της ασφάλισής του, αφού 
ενημερώσει τον ασφαλισμένο ένα μήνα πριν από την 
επικείμενη διαγραφή του. 

4. Η ασφάλιση διακόπτεται με απόφαση του Ταμείου, 
εφόσον τα ακαθάριστα έσοδα του ασφαλισμένου δεν 
ανέρχονται τουλάχιστον στο ελάχιστο εκάστοτε προ- 
βλεπόμενο ποσό, αφού ενημερώσει τον ασφαλισμένο ένα 
μήνα πριν από την επικείμενη διαγραφή του. 

Άρθρο 10 

Καταβολή των εργοδοτικών εισφορών 
και των εισφορών των εμμίσθων 

1. Το προϊόν εκάστου μηνός των υπό το άρθρο 8 του 
παρόντος καταστατικού οριζομένων εργοδοτικών εισφο¬ 
ρών των ιδιωτικών επιχειρήσεων ασφάλισης ή αντασφά- 
λισης και των οργανισμών δημοσίου ή ιδιωτικού δικαίου 
ή κοινωφελούς χαρακτήρα που ασκούν δυνάμει ειδικών 
νόμων επιχείρηση ασφάλισης ή αντασφάλισης κατα¬ 
βάλλεται στο Ταμείο το αργότερο εντός τεσσάρων (4) 
μηνών από τη λήξη εκάστου μηνός από τις ως άνω 
επιχειρήσεις και οργανισμούς. 

Οι παραπάνω επιχειρήσεις και οργανισμοί υποβάλλουν 
στο Ταμείο, το αργότερο εντός εξήντα (60) ημερών από 
τη λήξη κάθε μήνα, κατάσταση που περιέχει τα ασφάλι¬ 
στρα και αντασφάλιστρα (εσωτερικού / εξωτερικού) που 
πραγματοποιήθηκαν μέσα στον μήνα, καθαρά από τις εν 
τω μεταξύ ακυρώσεις, ξεχωριστά κατά κλάδο ασφάλισης. 

2. Για την καταβολή των εισφορών των εμμίσθων 
ασφαλισμένων ευθύνεται ο εργοδότης. Περισσότεροι 
εργοδότες ευθύνονται αλληλεγγύως και εις ολόκληρον 
έκαστος. Κατά την πληρωμή των αποδοχών στους ασφα¬ 
λισμένους ο εργοδότης υποχρεούται να παρακρατεί τη 
μηνιαία εισφορά που τους βαρύνει. Εάν ο εργοδότης δεν 
εκπληρώνει την υποχρέωσή του εντός διμήνου από την 
ημέρα της πληρωμής των αποδοχών, ο ασφαλισμένος 
απαλλάσσεται από την καταβολή αυτή και του λοιπού 
βαρύνεται ο εργοδότης. 

3. Η εκ μέρους του εργοδότη παράλειψη καταβολής 
των εισφορών δεν συνεπάγεται καταρχήν για τον ασφα¬ 
λισμένο στέρηση ή μείωση των δικαιωμάτων του επί των 
παροχών. Στον Κανονισμό Παροχών μπορεί να προβλε- 
φθούν χρονικά όρια ασφαλιστικής κάλυψης των ασφαλι¬ 
σμένων και άλλες προϋποθέσεις, όπως για παράδειγμα 
να μην έχει παραγραφεί το δικαίωμα του Ταμείου να 
εισπράξει τις εισφορές. 

4. Η εργοδοτική εισφορά των υπαλλήλων ασφαλι¬ 
στικών πρακτόρων, ασφαλιστικών συμβούλων, μεσιτών 
ασφαλίσεων, συντονιστών ασφαλιστικών συμβούλων και 
πραγματογνωμόνων καταβάλλεται εντός μηνός από τη 
λήξη του μήνα στον οποίο αντιστοιχούν οι αποδοχές. 

5. Την εισφορά των εμμίσθων ασφαλισμένων με τη 
σχετική κατάσταση υποχρεούται να καταθέτει ο εργο¬ 
δότης τους στο Ταμείο εντός μηνός από τη λήξη του 
μήνα στον οποίο αντιστοιχούν οι αποδοχές. 

6. Οι εργοδότες υποχρεούνται να παρέχουν αμέσως 
στο Ταμείο κάθε πληροφορία που τους ζητείται από το 
Ταμείο προκειμένου να είναι ευχερής και αποτελεσμα¬ 
τική η εκ μέρους του Ταμείου άσκηση των ελέγχου επί 
της υπαγωγής στην ασφάλιση, την κανονική πληρωμή 
των εισφορών και συνεισφορών. 


7. Εισφορές που καταβάλλονται εκπρόθεσμα στο Τα¬ 
μείο επιβαρύνονται με τόκους υπερημερίας από τον 
χρόνο κατά τον οποίο κατέστησαν ληξιπρόθεσμες και 
απαιτητές μέχρι την ολοσχερή εξόφλησή τους. 

Άρθρο 11 

Καταβολή των εισφορών των μη εμμίσθων 

Η προβλεπόμενη από το άρθρο 8 παρ. 2.3 και 2.4 μη¬ 
νιαία εισφορά, ύψους 6% επί της ασφαλιστικής κλάσης 
στην οποία έχει καταταγεί ο μη έμμισθος ασφαλισμένος 
(υποχρεωτικά ή προαιρετικά), καταβάλλεται κάθε μήνα 
και το αργότερο εντός του επομένου μηνός απ’ ευθείας 
από τον ασφαλισμένο προς το Ταμείο σε τραπεζικό 
λογαριασμό που ορίζει το Δ.Σ. του Ταμείου. 

Η εξόφληση των εισφορών των ασφαλισμένων που 
για πρώτη φορά υπάγονται στην ασφάλιση του Ταμείου 
μπορεί να γίνει και τμηματικά με μηνιαίες δόσεις τις 
οποίες καθορίζει το Δ.Σ. του Ταμείου και όχι πάντως 
περισσότερες από 12 για κάθε έτος αναδρομικής ασφά¬ 
λισης. 

Άρθρο 12 

Βεβαίωση των εισφορών 

Οι οφειλόμενες εισφορές και κάθε ποσό που οφείλε¬ 
ται στο Ταμείο βεβαιώνονται με απόφαση του Διοικη¬ 
τικού Συμβουλίου στην οποία καθορίζεται επακριβώς 
το εισπρακτέο ποσό, οι τυχόν τόκοι υπερημερίας, το 
είδος της εισφοράς και η χρονική περίοδος στην οποία 
αναφέρεται. Η αναγκαστική είσπραξη των εσόδων του 
Ταμείου γίνεται με βάση τις διατάξεις που ισχύουν για 
τα ΝΠΙΔ. Εφόσον ρυθμισθεί η είσπραξη των εσόδων του 
Ταμείου κατά τον Κώδικα Εισπράξεως Δημοσίων Εσόδων 
(ΚΕΔΕ), η απόφαση του Διοικητικού Συμβουλίου αποτελεί 
τον νόμιμο τίτλο για την αναγκαστική τους είσπραξη. 

ΚΕΦΑΆΑΙΟ ΤΡΙΤΟ 
ΔΙΟΙΚΗΣΗ ΤΟΥ ΤΑΜΕΙΟΥ 

Άρθρο 13 

Διοικητικό Συμβούλιο, Σύνθεση, Θητεία, Ορισμός 

1. Το Ταμείο διοικείται από 9μελές Δ.Σ., το οποίο απαρ¬ 
τίζεται από: 

α) Τέσσερις (4) εκπροσώπους τους οποίους ορίζει η 
πλέον αντιπροσωπευτική δευτεροβάθμια συνδικαλιστική 
οργάνωση των ασφαλισμένων ασφαλιστικών υπαλλήλων. 

β)ΊΞναν (1) εκπρόσωπο τον οποίο ορίζουν από κοινού οι 
πλέον αντιπροσωπευτικές συνδικαλιστικές οργανώσεις 
των μεσιτών ασφαλίσεων των πρακτόρων ασφαλειών 
και η πλέον αντιπροσωπευτική δευτεροβάθμια συνδι¬ 
καλιστική οργάνωση των ασφαλισμένων ασφαλιστικών 
υπαλλήλων. Σε περίπτωση διαφωνίας των παραπάνω 
συνδικαλιστικών οργανώσεων υπερισχύει η απόφαση 
της περισσότερο αντιπροσωπευτικής σε αριθμό ασφα¬ 
λισμένων . 

γ) Δύο (2) εκπροσώπους τους οποίους ορίζει η πλέον 
αντιπροσωπευτική συνδικαλιστική οργάνωση εργοδοτών 
ασφαλιστικών εταιρειών που νόμιμα λειτουργούν στην 
Ελλάδα. 

δ) Δύο (2) εκπροσώπους τους οποίους ορίζει η πλέον 
αντιπροσωπευτική ένωση συνταξιούχων ασφαλισμένων 
του Ταμείου. 

Ο τρόπος, η διαδικασία και τα προσόντα των μελών 
του Δ.Σ. θα εξειδικευθούν στον εσωτερικό κανονισμό 
λειτουργίας του ταμείου. 

Συμμετέχει στο Δ.Σ. χωρίς δικαίωμα ψήφου και ένας 
(1) εκπρόσωπος των εργαζομένων στο Ταμείο όταν συ- 
ζητούνται υπηρεσιακά θέματα σχετικά με το προσωπικό 
του Ταμείου. 

2. Τα μέλη του Δ.Σ. ορίζονται με απόφαση του αρμο¬ 
δίου οργάνου κάθε μίας από τις παραπάνω αντιπροσω¬ 
πευτικές οργανώσεις. Με τον ίδιο τρόπο που ορίζονται 
τα μέλη του Δ.Σ. του Ταμείου ορίζονται και οι ισάριθμοι 
αναπληρωτές τους. 

3. Η θητεία του Διοικητικού Συμβουλίου είναι τετραε¬ 
τής (4) και παρατείνεται αυτόματα μέχρι 6 μήνες μετά 
τη λήξη της. 

4. Σε περίπτωση προσωρινού κωλύματος, η θέση τα¬ 
κτικού μέλους καλύπτεται από το αναπληρωματικό του. 

Σε περίπτωση μόνιμου κωλύματος ή παραίτησης τα¬ 
κτικού μέλους η οικεία αντιπροσωπευτική οργάνωση 
οφείλει να ορίσει μέλος για το υπόλοιπο της θητείας. 

5. Τα μέλη του Δ.Σ. ανακαλούνται από την οργάνωση 
που τα υπέδειξε μόνον εφόσον συντρέχει σπουδαίος 
λόγος. 

6. Τα μέλη του Δ.Σ. καθώς και οι υπάλληλοι του Τα¬ 
μείου υποχρεούνται σε αυστηρή τήρηση εχεμύθειας ως 
προς τα απόρρητα του Ταμείου, τα οποία κατέστησαν 
σε αυτά γνωστά εξ οιουδήποτε λόγου. Παράβαση της 
υποχρέωσης αυτής συνιστά λόγο παύσης του παραβάτη 
από μέλος του οργάνου ή λόγο λύσης της υπαλληλικής 
σχέσης. 

Άρθρο 14 

Συγκρότηση σε σώμα - Παράδοση - Παραλαβή 

1. Με έγγραφη πρόσκληση του απερχόμενου Προέδρου 
του Δ.Σ. στην οποία αναγράφεται η ημερομηνία, η ώρα, ο 
τόπος και το θέμα της συνεδρίασης, το Δ.Σ. του Ταμείου 
συνέρχεται σε πρώτη συνεδρίαση εντός 20 ημερών από 
την συγκρότησή του και εκλέγει με μυστική ψηφοφορία 
και απλή πλειοψηφία του συνόλου των μελών του τον 
Πρόεδρο, τον Αντιπρόεδρο και τον Γενικό Γραμματέα 
αυτού. 

Εφόσον κατά την εκλογή των μελών του Διοικητικού 
Συμβουλίου για την κατάληψη των ως άνω αξιωμάτων, 
δεν επιτευχθεί η απαιτούμενη απλή πλειοψηφία, ο σύμ¬ 
βουλος που έλαβε τους λιγότερους ψήφους αποσύρει 
την υποψηφιότητα του και η ψηφοφορία επαναλαμβά¬ 
νεται μεταξύ των υπόλοιπων υποψηφίων. 

Η ως άνω διαδικασία επαναλαμβάνεται μέχρι να επι¬ 
τευχθεί η απαιτούμενη απλή πλειοψηφία και ολοκληρώ¬ 
νεται σε μία συνεδρίαση 

Τα ειδικότερα καθήκοντα των μελών του Δ.Σ. καθο¬ 
ρίζονται στον Εσωτερικό Κανονισμό Λειτουργίας του 
Ταμείου. 

2. Δεν επιτρέπεται να συμπίπτουν στο ίδιο πρόσωπο 
περισσότερα του ενός από τα ανωτέρω αξιώματα των 
μελών Δ.Σ. του Ταμείου. 

3. Το νέο Δ.Σ. του Ταμείου παραλαμβάνει από το προ¬ 
ηγούμενο Δ.Σ., μέσα σε προθεσμία δέκα (10) ημερών από 
τη συγκρότησή του σε σώμα, τα βιβλία, τη διοίκηση και 
τη διαχείριση του Ταμείου και συντάσσεται πρωτόκολλο 
παράδοσης παραλαβής. 

4. Στο ενδιάμεσο χρονικό διάστημα, μέχρι τη συγκρό¬ 
τηση του νέου Δ.Σ. του Ταμείου σε σώμα και την παρά¬ 
δοση σε αυτό της διοίκησης και της διαχείρισης, παρα- 
τείνεται αυτοδίκαια η θητεία του απερχόμενου Δ.Σ. όχι 
πάντως για περισσότερο από δέκα (10) ημέρες. 


Άρθρο 15 

Λειτουργία Διοικητικού Συμβουλίου 

1. Το Διοικητικό Συμβούλιο συνεδριάζει τακτικά, μετά 
από έγγραφη πρόσκληση του Προέδρου ή, εάν αυτός 
κωλύεται, του Αντιπροέδρου, μια φορά την εβδομάδα. 
Επίσης συνεδριάζει εκτάκτως όταν υπάρχει ανάγκη, 
κατά την κρίση του Προέδρου ή του Αντιπροέδρου που 
τον αναπληρώνει ή όταν το ζητήσουν εγγράφως πέντε 
(5) τουλάχιστον μέλη του Διοικητικού Συμβουλίου με 
αίτησή τους προς τον Πρόεδρο, στην οποία πρέπει να 
αναφέρονται επί ποινή απαραδέκτου τα θέματα που 
θα συζητηθούν στη συνεδρίαση. Στην περίπτωση αυτή, 
ο Πρόεδρος υποχρεούται μέσα σε προθεσμία πέντε (5) 
εργάσιμων ημερών από την υποβολή της αίτησης να 
ορίσει συνεδρίαση Διοικητικού Συμβουλίου με τα θέματα 
που αναγράφονται σε αυτήν. Εάν δεν υπάρχει απαρτία, 
τα θέματα αυτά αναγράφονται πρώτα στην ημερήσια 
διάταξη της επόμενης τακτικής συνεδρίασης. 

2. Το Διοικητικό Συμβούλιο, με απόφασή του, μπορεί 
να ορίζει συγκεκριμένες ημέρες για τις τακτικές συνε¬ 
δριάσεις του. 

3. Η πρόσκληση κοινοποιείται στα μέλη δύο (2) του¬ 
λάχιστον εργάσιμες ημέρες πριν από τη συνεδρίαση. 
Σύντμηση της προθεσμίας αυτής επιτρέπεται μόνο σε 
περίπτωση επείγουσας ανάγκης, η οποία αιτιολογείται 
από τον Πρόεδρο ή τον Αντιπρόεδρο που τον αναπλη¬ 
ρώνει. Στην πρόσκληση σε συνεδρίαση αναγράφονται ο 
τόπος, η ημερομηνία και η ώρα της συνεδρίασης καθώς 
και τα θέματα της ημερήσιας διάταξης. Λήψη αποφάσε¬ 
ων για θέματα που δεν περιλαμβάνονται στην ημερήσια 
διάταξη επιτρέπεται μόνον εφόσον παρίστανται ή αντι¬ 
προσωπεύονται τα μέλη του Διοικητικού Συμβουλίου και 
κανένα δεν αντιλέγει. 

4. Αν μέλος του Διοικητικού Συμβουλίου κωλύεται να 
παραστεί σε συνεδρίαση, οφείλει να ειδοποιεί εγγρά- 
φως τον Πρόεδρο του Διοικητικού Συμβουλίου, διαφο¬ 
ρετικά θεωρείται αδικαιολογήτους απών. Το μέλος του 
Διοικητικού Συμβουλίου που απουσιάζει αδικαιολόγητα 
από τρεις (3) ή δικαιολογημένα από επτά (7) διαδοχικές 
τακτικές συνεδριάσεις του Διοικητικού Συμβουλίου, και 
συνολικά αδικαιολόγητα από οκτώ (8) και δικαιολογη¬ 
μένα από δεκαπέντε(ΐδ) κατ’ έκαστο ημερολογιακό έτος 
τακτικές συνεδριάσεις του Δ.Σ. του Ταμείου εκπίπτει 
αυτοδικαίως από την ιδιότητα του μέλους του Διοι¬ 
κητικού Συμβουλίου. Το μέλος αυτό αντικαθίσταται με 
απόφαση της οικείας αντιπροσωπευτικής οργάνωσης 
που το ορίζει. 

5. Το Διοικητικό Συμβούλιο βρίσκεται σε απαρτία, εφό¬ 
σον παρευρίσκονται σε αυτό πάνω από τα μισά μέλη 
του, και αποφασίζει με απλή πλειοψηφία των παρόντων 
μελών του, εκτός από τις αποφάσεις που προβλέπεται 
το παρόν καταστατικό αυξημένη πλειοψηφία. 

6. Οι αποφάσεις του Διοικητικού Συμβουλίου λαμβάνο- 
νται με φανερή ψηφοφορία, εκτός αν πρόκειται για προ¬ 
σωπικά ζητήματα ή αν, εκ των προτέρων, το Διοικητικό 
Συμβούλιο καθορίζει ότι η ψηφοφορία είναι μυστική, κατά 
πλειοψηφία και σε περίπτωση ισοψηφίας υπερισχύει η 
ψήφος του Προέδρου. 

7. Οι συζητήσεις και οι αποφάσεις του Διοικητικού 
Συμβουλίου καταχωρούνται περιληπτικά σε ειδικό βι¬ 
βλίο πρακτικών Διοικητικού Συμβουλίου που μπορεί να 
τηρείται και κατά το μηχανογραφικό σύστημα. Ύστε- 
ρα από αίτηση μέλους του Διοικητικού Συμβουλίου, ο 
Πρόεδρος υποχρεούται να καταχωρήσει στα πρακτικά 

ακριβή περίληψη της γνώμης του. Στο βιβλίο αυτό κατα- 
χωρείται επίσης κατάλογος των μελών του Διοικητικού 
Συμβουλίου που παραστάθηκαν ή αντιπροσωπεύθηκαν. 
Τα πρακτικά υπογράφονται από όλα τα μέλη του Δι¬ 
οικητικού Συμβουλίου που παραστάθηκαν στη συνε¬ 
δρίαση. Αν κάποιο από τα μέλη αρνηθεί να υπογράψει 
τα πρακτικά, γίνεται σχετική μνεία σ’ αυτά. Πάντως 
για την απόφαση που λήφθηκε νομίμως, δε δημιουργεί 
ακυρότητα η άρνηση υπογραφής του πρακτικού από 
το σύμβουλο ο οποίος παραβρέθηκε στη συνεδρίαση. 

Με ευθύνη του Προέδρου του Δ.Σ. υπάρχει η δυνατό¬ 
τητα μαγνητοφώνησης των συζητήσεων του Δ.Σ. 

Τα αντίγραφα και τα αποσπάσματα των πρακτικών 
του διοικητικού συμβουλίου, τα οποία πρόκειται να προ- 
σαχθούν στο δικαστήριο ή σ’ άλλη αρχή ή και προς 
τράπεζες ή άλλα πρόσωπα, επικυρώνονται από τον 
πρόεδρο του διοικητικού συμβουλίου, ή από το νόμιμο 
αναπληρωτή του ή από εντεταλμένο, με απόφαση του 
διοικητικού συμβουλίου, για το σκοπό αυτό, σύμβουλο. 

8. Οι αποφάσεις του Διοικητικού Συμβουλίου δεν εκτε- 
λούνται πριν από την επικύρωση των πρακτικών, τουλά¬ 
χιστον από την πλειοψηφία των μελών του Διοικητικού 
Συμβουλίου, το αργότερο μέχρι την επόμενη συνεδρίαση. 

Το Διοικητικό Συμβούλιο μπορεί επί επείγουσας, κατά 
τη κρίση του, ανάγκης, να αποφασίζει την άμεση επικύ¬ 
ρωση των πρακτικών. 

9. Ο Πρόεδρος, ο Αντιπρόεδρος και ο Γενικός Γραμ¬ 
ματέας μπορεί να είναι πλήρους ή μερικής απασχόλη¬ 
σης στο Ταμείο και στην περίπτωση αυτή δικαιούνται 
αμοιβής που καθορίζεται με απόφαση του Δ.Σ. και δεν 
μπορεί να υπερβαίνει το τριπλάσιο για τον Πρόεδρο και 
το διπλάσιο για τον Αντιπρόεδρο και τον Γενικό Γραμμα- 
τέα αντίστοιχα, του εκάστοτε προβλεπομένου, από την 
ισχύουσα Συλλογική Σύμβαση Εργασίας Ασφαλιστικών 
Υπαλλήλων Ιδιωτικής Ασφάλισης της αντιπροσωπευτι¬ 
κότερης δευτεροβάθμιας οργάνωσης αυτών, βασικού 
μισθού υπαλλήλου κατηγορίας κύριου προσωπικού με 
11-12 χρόνια προϋπηρεσίας. Στην περίπτωση που δεν 
ισχύει ΣΣΕ εφαρμόζονται όσα ανωτέρω στο άρθρο 9 
υπό Α.1 αναφέρονται. 

Τα υπόλοιπα μέλη του Διοικητικού Συμβουλίου δεν 
δικαιούνται αμοιβής. Με απόφαση του Δ.Σ. δύναται να 
καθορίζεται το ύψος της αποζημίωσης των μελών του 
Δ.Σ. (συμπεριλαμβανομένου και των Προέδρου, Αντιπρο¬ 
έδρου και Γ ενικού Γ ραμματέα), η οποία περιλαμβάνει και 
τυχόν έξοδα μετακίνησης, διατροφής και διαμονής. Η 
αποζημίωση δεν μπορεί να υπερβαίνει ανά συνεδρίαση 
το 10% για το απλό μέλος, το 15% για τον Αντιπρόεδρο 
και Γ ενικό Γ ραμματέα και το 20% για τον Πρόεδρο του 
εκάστοτε προβλεπομένου από την ισχύουσα Σύμβαση 
Εργασίας Ασφαλιστικών Υπαλλήλων Ιδιωτικής Ασφά¬ 
λισης βασικού μισθού υπαλλήλου κατηγορίας κύριου 
προσωπικού με 11-12 χρόνια προϋπηρεσίας. Στην περί¬ 
πτωση που δεν ισχύει ΣΣΕ εφαρμόζονται όσα ανωτέρω 
στο άρθρο 9 υπό Α παρ. 1 αναφέρονται. 

10. Κατά τις συνεδριάσεις του Δ.Σ. επιτρέπεται να πα- 
ρευρίσκονται, με δικαίωμα λόγου, αλλά όχι δικαίωμα ψή¬ 
φου ως ειδικοί επιστημονικοί σύμβουλοι, πρόσωπα ευρεί- 
ας αποδοχής, με επιστημονική αρτιότητα, ειδίκευση και 
εμπειρία σε επιστημονικά και τεχνικά θέματα, όπως για 
παράδειγμα στα χρηματοοικονομικά προϊόντα, σε θέματα 
μηχανοργάνωσης και πληροφορικής, σε αναλογιστικές 
μελέτες, σε θέματα κοινωνικοασφαλιστικού δικαίου κ,λπ. 

11. Λοιπά θέματα διοίκησης του Ταμείου, που αφορούν 
στις συνεδριάσεις, αποφάσεις, πρακτικά ή στην εκπρο¬ 


σώπησή του, στις αρμοδιότητες για την εσωτερική του 
λειτουργία, στη μεταβίβαση εξουσιών, στα σχετικά με τη 
διοίκηση λειτουργικά έξοδα, στις άδειες διευκολύνσεων 
των μελών της διοίκησης κ.λπ., καθορίζονται περαιτέρω 
στον Εσωτερικό Κανονισμό Λειτουργίας του Ταμείου. 

Αρθρο 16 

Αρμοδιότητες Διοικητικού Συμβουλίου 

1. Το διοικητικό συμβούλιο του Ταμείου είναι αρμόδιο 
να αποφασίζει κάθε πράξη που αφορά στη διοίκηση, τη 
διαχείριση, την εποπτεία και τον έλεγχο του Ταμείου 
και στην εν γένει επιδίωξη του σκοπού του είτε ρητά 
αναφέρεται στον νόμο, είτε όχι, εκτός εκείνων των θε¬ 
μάτων που έχουν ανατεθεί στην ειδική αρμοδιότητα 
άλλου οργάνου από τη σχετική νομοθεσία, το παρόν 
καταστατικό ή τον Εσωτερικό Κανονισμό Λειτουργίας 
του Ταμείου. 

Κατά την άσκηση των αρμοδιοτήτων του υπόκειται 
στην ισχύουσα νομοθεσία συμπεριλαμβανομένης και 
της απόφασης του Υπουργού Εργασίας και Κοινωνι¬ 
κής Ασφάλισης με αριθμό Φ.51010/1821/16/2/2004 ΦΕΚ 
370Β/24-2-2004 για την επιβολή διοικητικών κυρώσεων 

2. Η διοίκηση του Ταμείου γίνεται από το Δ.Σ., στο 
πλαίσιο των αρμοδιοτήτων και εξουσιών που ορίζονται 
από το Καταστατικό και τον Εσωτερικό Κανονισμό Λει¬ 
τουργίας. Το Δ.Σ. είναι επίσης αρμόδιο για τη διαχείριση 
των προσόδων και της περιουσίας του Ταμείου, σύμφω¬ 
να με το Καταστατικό και τον Κανονισμό Επενδύσεων. 

3. Το Δ.Σ. έχει, επίσης, τις εξής ειδικές αρμοδιότητες: 

3.1. Μεριμνά για τον σχηματισμό του Μαθηματικού Απο¬ 
θέματος του Ταμείου και την κάλυψή τους με ασφαλι¬ 
στική τοποθέτηση. 

3.2. Καθορίζει την επενδυτική πολιτική για τα κεφάλαια 
του Ταμείου, αποφασίζει για τον Κανονισμό Επενδύσεων 
του Ταμείου και φροντίζει για την τήρησή του καθώς και 
για την σύσταση Επενδυτικής Επιτροπής που θα απαρ¬ 
τίζεται από εξειδικευμένους έμπειρους επαγγελματίες 
στον τομέα των επενδύσεων. 

3.3. Ορίζει διαχειριστές επενδύσεων και θεματοφύλα- 
κες καθώς και φορείς που παρέχουν εξωτερικές υπηρε¬ 
σίες στο Ταμείο (ουΙεουΐΌίηρ), σύμφωνα με διαδικασία 
που προβλέπεται στον Εσωτερικό Κανονισμό Λειτουρ¬ 
γίας του Ταμείου. 

3.4. Αποφασίζει για την ίδρυση επενδυτικού φορέα ή 
συμμετοχή σε ήδη υφιστάμενο. 

3.5. Αποφασίζει για την αναπροσαρμογή των εισφορών 
και την τυχόν επιβολή εκτάκτων εισφορών με πλειοψη¬ 
φία των 8/9 του Δ.Σ. 

3.6. Κρίνει για την τυχόν αδυναμία καταβολής εισφο¬ 
ρών και αποφασίζει για την παροχή διευκολύνσεων 
καταβολής (π.χ. καταβολή οφειλόμενων εισφορών σε 
δόσεις) σύμφωνα με όσα σχετικώς ορίζονται τον Κανο¬ 
νισμό Παροχών. 

3.7. Φροντίζει για την κανονική είσπραξη των πόρων 
του Ταμείου και προβαίνει σε όχληση των εργοδοτών 
και των ασφαλισμένων που δεν καταβάλλουν τις ει¬ 
σφορές, ενημερώνοντάς τους για τις συνέπειες της μη 
καταβολής αυτής. 

3.8. Εγκρίνει τον Προϋπολογισμό της νέας οικονομικής 
χρήσης, αναφέροντας αναλυτικά κατ’ είδος τα έσοδα και 
τις δαπάνες, σύμφωνα με το άρθρο 20 του παρόντος. 

3.9. Εγκρίνει τον Ισολογισμό και τους λογαριασμούς 
αποτελεσμάτων χρήσεων, σύμφωνα με το άρθρο 20 του 
παρόντος. 

3.10. Δημοσιεύει στην Εφημερίδα της Κυβερνήσεως κα¬ 
θώς και σε μια ημερήσια εφημερίδα πανελλήνιας κυκλο¬ 
φορίας και σε μια οικονομική εφημερίδα τις οικονομικές 
καταστάσεις, τα πιστοποιητικά ελέγχου των ορκωτών 
ελεγκτών και τα πορίσματα ελέγχου της Εθνικής Ανα- 
λογιστικής Αρχής. 

3.11. Υποβάλλει ετήσια στην Εθνική Αναλογιστική Αρχή 
τα έγγραφα και τα στοιχεία που προβλέπονται από το 
άρθρο 7 παρ. 18 του Ν. 3029/2002. 

3.12. Αποφασίζει για την εγγραφή και τη διαγραφή των 
ασφαλισμένων του Ταμείου 

3.13. Απονέμει τις προβλεπόμενες παροχές στους 
ασφαλισμένους του Ταμείου. Με απόφασή του μπορεί 
να εξουσιοδοτεί τον Διευθυντή του Ταμείου ή /και άλ¬ 
λους υπαλλήλους του Ταμείου να εκδίδουν αποφάσεις 
σχετικά με τη χορήγηση των παροχών. 

3.14. Αποφασίζει για την αναπροσαρμογή (μείωση ή 
αύξηση) των παροχών με βάση τα πορίσματα της ανα- 
λογιστικής μελέτης και την ισχύουσα νομοθεσία. 

3.15. Αποφασίζει τη μεταφορά των δικαιωμάτων των 
ασφαλισμένων του Ταμείου σύμφωνα με την εκάστοτε 
ισχύουσα νομοθεσία. 

3.16. Χορηγεί μια φορά τουλάχιστο κάθε έτος, με δα¬ 
πάνη του Ταμείου, βεβαίωση στους ασφαλισμένους του 
για τις καταβληθείσες εισφορές και τα δικαιώματά τους 
για παροχές. 

3.17. Ασκεί τις αξιώσεις του Ταμείου κατά του μέλους 
του Δ.Σ. ή τρίτου που το ζημίωσε. 

3.18. Διορίζει ορκωτούς ελεγκτές, στους οποίους ανα¬ 
θέτει τον έλεγχο των ετήσιων οικονομικών καταστάσεων 
του Ταμείου. 

3.19. Προσλαμβάνει και απολύει τον Διευθυντή του 
Ταμείου, προσλαμβάνει και απολύει το υπαλληλικό και 
εργατοτεχνικό προσωπικό του Ταμείου, τους αναλογι- 
στές, τους οικονομικούς και νομικούς συμβούλους, τους 
λογιστές κ,λπ. Προσδιορίζει τα καθήκοντα και τις απο¬ 
δοχές τους και τους αναθέτει ειδικότερα καθήκοντα. 

3.20. Αναθέτει την εκτέλεση έργων, εκπόνηση μελετών 
και παροχή υπηρεσιών σε τρίτους, σύμφωνα με δια¬ 
δικασία που προβλέπεται στον Εσωτερικό Κανονισμό 
Λειτουργίας του Ταμείου. 

3.21. Αποφασίζει επί ενστάσεων που υποβάλλονται 
κατά αποφάσεων του Διευθυντή του Ταμείου. 

3.22. Συγκροτεί ειδικές επιτροπές από μέλη του Διοι¬ 
κητικού Συμβουλίου του Ταμείου ή και τρίτους για τη 
μελέτη, προώθηση και αντιμετώπιση των θεμάτων που 
αφορούν τη λειτουργία του, καθορίζει τις ειδικότερες 
αρμοδιότητες των Επιτροπών αυτών και αποφασίζει επί 
των εισηγήσεών τους. 

3.23. Αποφασίζει τα ποσά αποζημίωσης των μελών του 
Δ.Σ., τα έξοδα μετακίνησης, καθώς και τις αμοιβές των 
μελών του Δ.Σ. (όπου προβλέπονται), όπως προβλέπει 
το άρθρο 20 του παρόντος. 

3.24. Καθορίζει με απόφασή του τα απαραίτητα δι- 
καιολογητικά για την εγγραφή των ασφαλισμένων στο 
Ταμείο, τον τύπο του απογραφικού δελτίου και τα δι- 
καιολογητικά για την απονομή των παροχών. 

3.25. Αποφασίζει την τροποποίηση ή τη συμπλήρωση 
των διατάξεων του Καταστατικού και του Εσωτερικού 
Κανονισμού Λειτουργίας του Ταμείου, του Κανονισμού 
Επενδύσεων και του Κανονισμού Παροχών, σύμφωνα με 
το άρθρο 38 του παρόντος. 

3.26. Αποφασίζει και λαμβάνει κάθε μέτρο για την κα¬ 
λύτερη εκπλήρωση των σκοπών του Ταμείου. 


3.27. Αποφασίζει για κάθε αμφισβήτηση ως προς την 
ερμηνεία του παρόντος και του Εσωτερικού Κανονισμού 
Λειτουργίας του Ταμείου, καθώς και για κάθε αναγκαία 
λεπτομέρεια εσωτερικής φύσης, που δεν προβλέπεται 
από αυτά. 

3.28. Αποφασίζει την αγορά, εκποίηση, υποθήκευση 
και ενεχυρίαση περιουσιακών στοιχείων του Ταμείου. 

3.29. Αποφασίζει για δικαστικό ή εξώδικο συμβιβασμό 
και παραίτηση από δικόγραφο ή δικαίωμα. 

3.30. Διορίζει το νομικό σύμβουλο του Ταμείου και 
πληρεξούσιους δικηγόρους, εφόσον τούτο απαιτείται 
κατά περίπτωση. 

3.31. Αποφασίζει για την ενοποίηση του Ταμείου με 
άλλα ομοειδή Ταμεία, σύμφωνα με το άρθρο 39 του 
παρόντος. 

3.32. Αποφασίζει για τη διάσπαση του Ταμείου σε πε¬ 
ρισσότερα Ταμεία Επαγγελματικής Ασφάλισης, σύμφωνα 
με το άρθρο 40 του παρόντος. 

3.33. Αποφασίζει για τη συνεργασία του Ταμείου με 
άλλα ομοειδή Ταμεία ή και ομοσπονδίες ομοειδών Ταμεί¬ 
ων, σε επιχειρησιακό, κλαδικό ή άλλο επίπεδο, καθώς και 
για τη συμμετοχή του Ταμείου σε ομοσπονδίες ομοειδών 
Ταμείων, σύμφωνα με το άρθρο 41 του παρόντος. 

3.34. Αποφασίζει για τη μεταφορά της άσκησης μέρους 
των αρμοδιοτήτων του σε Επιτροπές, σε μέλη του Δ.Σ., 
στον Διευθυντή του Ταμείου ή σε υπαλλήλους αυτού. 

Αρθρο 17 

Αρμοδιότητες και εξουσίες Προέδρου Δ.Σ. 

Ο Πρόεδρος του Δ.Σ. έχει τις κάτωθι αρμοδιότητες: 

1. Μεριμνά για την εφαρμογή του παρόντος Καταστα¬ 
τικού, των Κανονισμών του Ταμείου και των αποφάσεών 
του. 

2. Προ'ΐσταται των υπηρεσιών του Ταμείου και έχει 
την ευθύνη της δράσης και της εν γένει εύρυθμης λει¬ 
τουργίας του. 

3. Εκπροσωπεί το Ταμείο δικαστικά και εξώδικα έναντι 
παντός και μπορεί με απόφασή του να αναθέτει την 
εκπροσώπηση επί συγκεκριμένων υποθέσεων σε μέλος 
του Δ.Σ. σε δικηγόρο του Ταμείου ή στον Διευθυντή 
του Ταμείου. Ειδικά όμως, για την κατάθεση αίτησης 
ακυρώσεως στο ΣτΕ ή αγωγής στα Πολιτικά Δικαστήρια 
ή μήνυσης - μηνυτήριας αναφοράς στα Ποινικά Δικαστή¬ 
ρια, καθώς επίσης και για παραίτηση από τα σχετικά δι¬ 
κόγραφα ή δικαιώματα, απαιτείται προηγούμενη έγκριση 
του Δ.Σ. Ο παραπάνω περιορισμός της έγκρισης του Δ.Σ. 
κάμπτεται σε επείγουσες κατά την κρίση του Προέδρου 
περιπτώσεις, καθώς και ο διορισμός δικηγόρου, του Δ.Σ. 
που επικυρώνει εκ των υστέρων τις παραπάνω πράξεις 
του Προέδρου. 

4. Καταρτίζει την ημερήσια διάταξη των συνεδριάσεων, 
λαμβάνοντας υπόψη τυχόν θέματα που διατυπώνουν 
τα μέλη του Δ.Σ. καθορίζει την ημέρα, την ώρα και τον 
τόπο των συνεδριάσεων, καλεί τα τακτικά και τα ανα¬ 
πληρωματικά μέλη να συμμετάσχουν και διευθύνει τις 
συνεδριάσεις του. 

5. Υπογράφει κατ’ εξουσιοδότηση του Δ.Σ. του Ταμείου 
τις διάφορες συμβάσεις του Ταμείου και τα αποφασι¬ 
στικής σημασίας θέματα. 

6. Σε εξαιρετικές περιπτώσεις, κατ’ εξουσιοδότηση 
του Δ.Σ. μεριμνά για τη διενέργεια διαγωνισμών για την 
προμήθεια αγαθών, υπηρεσιών και εκτέλεση εργασιών 
σύμφωνα με τις κείμενες διατάξεις. 

Άρθρο 18 

Αρμοδιότητες Αντιπροέδρου 
και Γενικού Γραμματέα του Δ.Σ. 

1. Ο Αντιπρόεδρος αναπληρώνει τον Πρόεδρο όταν 
κωλύεται ή απουσιάζει ο Πρόεδρος και τον αντιπρόεδρο 
ένας (1) σύμβουλος, ο οποίος ορίζεται από το Διοικητικό 
Συμβούλιο. 

Εκτός από την αναπλήρωση του Προέδρου, μελετά 
και καταρτίζει τα προγράμματα δράσεως του Ταμεί¬ 
ου περί των οποίων συντάσσει σχετικές εισηγήσεις και 
προτάσεις. 

2. Ο Γ ενικός Γ ραμματέας τηρεί τα βιβλία πρακτικών 
του Διοικητικού Συμβουλίου, του μητρώου ασφαλισμένων 
κλπ. Συνεργάζεται με τον Πρόεδρο στην σύνταξη της 
ημερήσιας διάταξης των συνεδριάσεων του Διοικητικού 
Συμβουλίου και συντάσσει τα πρακτικά του. Κρατάει τη 
σφραγίδα του Ταμείου, τηρεί το αρχείο του και είναι 
υπεύθυνος για την ομαλή διεξαγωγή και διεκπεραίωση 
της εργασίας στα Γραφεία του Ταμείου. Συνυπογράφει 
υποχρεωτικά με τον Πρόεδρο τα εντάλματα του Ταμείου 
και κάθε παραστατικό έγγραφο χρημάτων, τα μηνιαία 
ισοζύγια και τον ετήσιο ισολογισμό του Ταμείου. 

Το Διοικητικό Συμβούλιο μπορεί με απόφαση του να 
ορίζει ένα από μέλη του ως αναπληρωτή του Γ εν. Γ ραμ¬ 
ματέα για τις περιπτώσεις που αυτός θα απουσιάζει ή 
θα κωλύεται. 

Άρθρο 19 

Κωλύματα ορισμού μέλους του Δ.Σ. - Ασυμβίβαστα 
και ευθύνη των μελών του Δ.Σ. του ταμείου 

1. Δεν επιτρέπεται να ορισθούν μέλη του Δ.Σ.: 

α) Όσοι έχουν καταδικασθεί για κακούργημα και σε 
οιαδήποτε ποινή για κλοπή, υπεξαίρεση, απάτη, εκβίαση, 
πλαστογραφία, απιστία περί την υπηρεσία, δωροδοκία ή 
δωροληψία, καταπίεση, παράβαση καθήκοντος, απιστία 
δικηγόρου, καθ’ υποτροπή συκοφαντική δυσφήμιση κα¬ 
θώς και για οιοδήποτε συναφές προς τα προηγούμενα 
αδίκημα. Επίσης, όσοι έχουν παραπεμφθεί με τελεσίδικο 
βούλευμα για κακούργημα ή πλημμέλημα για τα παραπά¬ 
νω αδικήματα, ακόμη και αν το αδίκημα έχει παραγραφεί. 

β. Όσοι τελούν υπό δικαστική συμπαράσταση. 

γ. Όσοι λόγω καταδίκης έχουν στερηθεί τα πολιτικά 
τους δικαιώματα και για όσο χρόνο διαρκεί η στέρηση 
αυτή. 

2. Αποτελεί ασυμβίβαστο με την ιδιότητα μέλους του 
Δ.Σ. του Ταμείου: 

α. Η οποιοσδήποτε φύσης εργασιακή σχέση με το 
Ταμείο, με εξαίρεση του Προέδρου, του Αντιπροέδρου 
και του Γενικού Γραμματέα, οι οποίοι επιτρέπεται να 
είναι πλήρους ή μερικής απασχόλησης. 

β. Κάθε συμμετοχή σε όργανα διοίκησης, του μέλους 
του Δ.Σ. ή του συζύγου του ή συγγενούς του εξ αίματος 
ή εξ αγχιστείας μέχρι και του β βαθμού με το φυσικό ή 
νομικό πρόσωπο που διαχειρίζεται την περιουσία του 
Ταμείου, ή αναλαμβάνει ή εκτελεί έργα, υπηρεσίες και 
προμήθειες του Ταμείου. 

3. Τα μέλη του Δ.Σ. του Ταμείου υποχρεούνται να επι¬ 
δεικνύουν κάθε επιμέλεια και εντιμότητα. Ευθύνονται 
έναντι του Ταμείου για κάθε πταίσμα τους κατά τη διοί¬ 
κηση των υποθέσεών του. Κατ’ εξαίρεση τα μέλη του Δ.Σ. 
δεν αναλαμβάνουν ευθύνη για αποφάσεις που λήφθηκαν 
σε συνεδρίαση που δεν παραστάθηκαν ή δεν αντιπρο- 
σωπεύθηκαν ή παραστάθηκαν και διαφώνησαν, εφόσον 


η διαφωνία τους καταγράφηκε στα σχετικά πρακτικά 
συνεδρίασης του Δ.Σ. 

4. Οι εξωσυμβατικές αξιώσεις του Ταμείου υπόκεινται 
σε πενταετή (δετή) παραγραφή από την τέλεση της 
ζημιογόνου πράξης (ΑΚ 937). Αν η αδικοπραξία αποτε¬ 
λεί συνάμα κολάσιμη πράξη που κατά τον ποινικό νόμο 
υπόκειται σε μακρότερη παραγραφή, αυτή ισχύει και για 
την απαίτηση αποζημίωσης. 

5. Αν μέλος οργάνου του Ταμείου ζημίωσε το Ταμείο 
με δόλο, το Δ.Σ. υποχρεούται να ασκήσει τις αξιώσεις 
του Ταμείου κατά τούτου. Αν μέλος οργάνου ζημίωσε 
το Ταμείο από αμέλεια, το Δ.Σ. δύναται να ασκήσει τις 
αξιώσεις του Ταμείου κατά τούτου, υποχρεούται δε εφό¬ 
σον το ζητήσουν εγγράφως, με αίτησή τους προς τον 
Πρόεδρο τρία (3) τουλάχιστον μέλη του Δ.Σ. 

6. Με απόφαση του Δ.Σ. δύναται να ανατεθεί σε δικη¬ 
γόρο η νομική εκπροσώπηση των διωκόμενων ή εναγό¬ 
μενων μελών του Δ.Σ. για πράξεις που έχουν εκτελέσει 
κατά την άσκηση των καθηκόντων τους και να κατα¬ 
βληθούν οι αμοιβές και τα έξοδά του με δαπάνες του 
Ταμείου. 

Αρθρο 20 

Γ ενικό Συμβούλιο - Σύνθεση - Αρμοδιότητες - Θητεία 

Στο Ταμείο συγκροτείται Γ ενικό Συμβούλιο για θητεία 
πενταετή, αποτελούμενο από δεκαπλάσιο αριθμό μελών 
από τα μέλη του Δ.Σ. Τα μέλη του Γενικού Συμβουλίου 
ορίζονται με τον ίδιο τρόπο, αναλογία και διαδικασία με 
τα μέλη του Δ.Σ. Το Γενικό Συμβούλιο συγκροτείται με 
επιμέλεια του Διοικητικού Συμβουλίου. Το πρώτο Γενικό 
Συμβούλιο θα συγκροτηθεί με επιμέλεια του Διοικούσας 
Επιτροπής το αργότερο εντός του πρώτου εξαμήνου από 
την έναρξη της λειτουργίας του Ταμείου. 

Το Γενικό Συμβούλιο εκλέγει τον Πρόεδρό του και 
τον αναπληρωτή του και συγκαλείται τακτικά άπαξ του 
έτους και συγκεκριμένα εντός διμήνου από τη λήξη του 
οικονομικού έτους, προκειμένου να διαπιστώσει, αν η 
πορεία του Ταμείου είναι καλή και να συζητήσει κάθε 
πρόσφορο μέτρο για τη βελτίωση της θέσης του και της 
λειτουργίας του. Το Γ ενικό Συμβούλιο μπορεί να καλέσει 
στη συνεδρίασή του τον Διευθυντή του Ταμείου, για να 
μορφώσει καλύτερη εικόνα για τα πράγματα του Ταμεί¬ 
ου. Τ ις συνεδριάσεις του Γ ενικού Συμβουλίου δικαιούνται 
να παρακολουθούν και τα μέλη του Δ.Σ. 

Το Γενικό Συμβούλιο συγκαλείται επίσης έκτακτα 
από τον Πρόεδρό του, εφόσον το ζητήσει εγγράφως το 
1/3 των μελών του. Ο Πρόεδρος στην περίπτωση αυτή 
οφείλει να ορίσει συνεδρίαση εντός 15 ημερών από την 
υποβολή του σχετικού αιτήματος. 

Το Γενικό Συμβούλιο εγκρίνει τροποποιήσεις του πα¬ 
ρόντος καταστατικού του Κανονισμού Εσωτερικής Λει¬ 
τουργίας, του Κανονισμού Παροχών και του Κανονισμού 
Επενδύσεων, όπως κατωτέρω στο άρθρο 38 αναφέρεται. 
Επίσης εγκρίνει τον Προϋπολογισμό και Ισολογισμό του 
Ταμείου και τις αμοιβές των μελών του Δ.Σ. Απόφαση του 
Γ ενικού Συμβουλίου περί μη έγκρισης τους Ισολογισμού 
αποτελεί κατά το παρόν σπουδαίο λόγο για την παύση 
του Δ.Σ. και τον ορισμό νέου. 

Ο Πρόεδρος του Γενικού Συμβουλίου συνεργάζεται 
με τον Αντιπρόεδρο του Δ.Σ. για την υποβολή σχετικών 
προτάσεων καθώς και συστάσεων του Γ.Σ. προς το Δ.Σ. 
και έχει πρόσβαση στα στοιχεία που αφορούν στην ορ¬ 
γάνωση και λειτουργία του Ταμείου. 

Τα μέλη του υποχρεούνται να τηρούν εχεμύθεια για 
τα απόρρητα του Ταμείου. 

Οι αποφάσεις, προτάσεις και συστάσεις του Γ.Σ. αναρ- 
τώνται στην ιστοσελίδα του Ταμείου, τηρούνται σε ειδικό 
βιβλίο και ηλεκτρονικά και κοινοποιούνται στις οργανώ¬ 
σεις που εκπροσωπούν. 

Άρθρο 21 

Πρόσληψη Διευθυντή 

Το Δ.Σ. προσλαμβάνει Διευθυντή του Ταμείου, ο οποίος 
υλοποιεί τις αποφάσεις του Δ.Σ. και του Γ.Σ. που του 
κοινοποιούνται και παρακολουθεί, κατευθύνει, επιβλέπει, 
εποπτεύει τη λειτουργία του Ταμείου και γενικά προί- 
σταται των υπαλλήλων του. Τα αναγκαία προσόντα του 
καθώς και οι ειδικότερες αρμοδιότητες του, ορίζονται 
στον Εσωτερικό Κανονισμό Λειτουργίας του Ταμείου. 
Ο Διευθυντής εισηγείται μαζί με τον Πρόεδρο στο Δ.Σ. 
τα θέματα που αφορούν στη λειτουργία του Ταμείου. 

ΚΕΦΑΛΑΙΟ ΤΕΤΑΡΤΟ 
ΚΛΑΔΟΣ ΕΠΙΚΟΥΡΙΚΗΣ ΣΥΝΤΑΞΗΣ 

Αρθρο 22 

Προϋποθέσεις θεμελίωσης δικαιώματος 
συνταξιοδότησης 

Οι ασφαλισμένοι στο Ταμείο δικαιούνται να συνταξι- 
οδοτηθούν, εφόσον θεμελιώνουν αντίστοιχο δικαίωμα 
συνταξιοδότησης στον φορέα κύριας ασφάλισής τους 
για την αυτή αιτία και έχουν συμπληρώσει τις προϋπο¬ 
θέσεις ηλικίας και χρόνου ασφάλισης που προβλέπει η 
νομοθεσία αυτού. Ειδικότερα: 

Α . Συνταξιοδότηση λόγω γήρατος 

1. Οι ασφαλισμένοι του Ταμείου δικαιούνται πλήρη σύ¬ 
νταξη λόγω γήρατος, εφόσον συνταξιοδοτηθούν από 
τον φορέα κύριας ασφάλισης, έχουν πραγματοποιήσει 
τουλάχιστον 4.500 ημέρες ασφάλισης (ΗΑ) στο Ταμείο 
ή σε οποιοδήποτε φορέα υποχρεωτικής επικουρικής 
ασφάλισης και έχουν συμπληρώσει το όριο ηλικίας για 
πλήρη σύνταξη στον φορέα κύριας ασφάλισης 

2. Ο ασφαλισμένος του Ταμείου δικαιούται μειωμένη 
σύνταξη λόγω γήρατος εάν συνταξιοδοτηθεί από οιονδή- 
ποτε φορέα κύριας ασφάλισης και έχει πραγματοποιήσει 
4.500 ΗΑ στο Ταμείο ή σε οποιοδήποτε φορέα υποχρε¬ 
ωτικής επικουρικής ασφάλισης και έχει συμπληρώσει 
το όριο ηλικίας για μειωμένη σύμφωνα με τις διατάξεις 
του κύριου φορέα. 

Η σύνταξη μειώνεται κατά 1/200 για κάθε μήνα που 
υπολείπεται μέχρι και το όριο ηλικίας για πλήρη σύνταξη. 

Για τη χορήγηση μειωμένης σύνταξης λόγω γήρατος 
απαιτείται ενεργός ασφαλιστικός δεσμός, ο οποίος ορί¬ 
ζεται σε 100 ΗΑ ανά έτος την τελευταία πενταετία πριν 
από την αίτηση ή πριν από τη συμπλήρωση του ορίου 
ηλικίας που προβλέπεται. 

3. Οι ασφαλισμένοι του Ταμείου που είναι τυφλοί ή 
παραπληγικοί με ποσοστό αναπηρίας 67% δικαιούνται 
σύνταξη λόγω γήρατος, σύμφωνα με τις διατάξεις του 
άρθρου 1 του Ν. 612/1977, όπως ισχύουν. Με τις ίδιες 
προϋποθέσεις δικαιούνται σύνταξη λόγω γήρατος και 
οι ασφαλισμένοι που πάσχουν: 

3.α. Από Βήτα ομόζυγο μεσογειακή δρεπανοκυτταρι¬ 
κή ή μικροδρεπανοκυτταρική αναιμία, υποβάλλονται σε 
μεταγγίσεις και έχουν ποσοστό αναπηρίας τουλάχιστον 
67% σύμφωνα με την παρ. 3 άρθρ. 16 του Ν. 2227/1994. 

3.β. Από αιμορροφιλία τύπου Α και Β καθώς και οι με- 
ταμοσχευμένοι από συμπαγή όργανα (καρδιά, πνεύμονες, 
ήπαρ και πάγκρεας) που βρίσκονται σε συνεχή ανοσοκα- 
ταστολή, εφόσον για τις περιπτώσεις αυτές συντρέχει 


ποσοστό αναπηρίας τουλάχιστον 67%, σύμφωνα με τις 
διατάξεις της παρ. 3 του άρθρ. 5 του Ν. 3232/2004. 

3. γ. Από χρόνια νεφρική ανεπάρκεια τελικού σταδίου 
και υποβάλλονται σε αιμοκάθαρση ή περιτοναϊκή κάθαρ¬ 
ση ή έχουν υποστεί μεταμόσχευση νεφρού, εφόσον και 
στην περίπτωση αυτή συντρέχει ποσοστό αναπηρίας 
τουλάχιστον 67% σύμφωνα με τις διατάξεις της παρ. 3 
του άρθρ. 5 του Ν. 3232/2004. 

4. Μητέρες αναπήρων τέκνων με ποσοστό αναπηρίας 
67% και άνω καθώς και σύζυγοι αναπήρων με ποσο¬ 
στό αναπηρίας 67% και άνω, εφόσον έχουν διανύσει 
τουλάχιστον ΙΟετή έγγαμο βίο, θεμελιώνουν δικαίωμα 
συνταξιοδότησης με τη συμπλήρωση 7.500 ΗΑ ή 25 ετών 
ασφάλισης ανεξαρτήτως ορίου ηλικίας και ανεξαρτή¬ 
τως χρόνου υπαγωγής στην ασφάλιση σύμφωνα με τις 
διατάξεις της παρ. 4 του άρθρ. 5 του Ν. 3232/2004 και 
τις σχετικές διατάξεις του Ν. 3518/2006, όπως ισχύουν. 

Β. Συνταξιοδότηση λόγω αναπηρίας 

1. Από κοινή νόσο 

Ο ασφαλισμένος στο Ταμείο μετά τη διακοπή του 
επαγγέλματος λόγω κοινής νόσου δικαιούται να συντα- 
ξιοδοτηθεί λόγω αναπηρίας εάν έγινε ανάπηρος και έχει 
πραγματοποιήσει 4.500 ΗΑ οποτεδήποτε ή 1500 από τις 
οποίες οι 600 την τελευταία 5ετία πριν από την επέλευ¬ 
ση της αναπηρίας. 

2. Από εργατικό ατύχημα ή επαγγελματική νόσο 

Οι προϋποθέσεις που απαιτούνται για τη συνταξιο- 
δότηση λόγω αναπηρίας δεν απαιτείται να συντρέχουν 
αν η αναπηρία επήλθε λόγω εργατικού ατυχήματος ή 
επαγγελματικής νόσου. Εφόσον όμως η αναπηρία προ¬ 
ήλθε από ατύχημα εκτός εργασίας οι προϋποθέσεις που 
ορίζονται για τη συνταξιοδότηση λόγω αναπηρίας από 
κοινή νόσο μειώνονται στο ήμισυ. 

Δεν δικαιούται σύνταξη αναπηρίας ο ασφαλισμένος 
που κατέστη ανάπηρος από πρόθεση ή αν διέπραξε 
κακούργημα (σε σχέση με την αναπηρία του) και αποδει- 
κνύεται η ενοχή του με αμετάκλητη δικαστική απόφαση. 

Γ. Συνταξιοδότηση επιζώντων 

Σε περίπτωση θανάτου ασφαλισμένου ή συνταξιούχου 
του Ταμείου δικαιούνται σύνταξη τα μέλη της οικογέ- 
νειάς του με την προϋπόθεση ότι αυτά συνταξιοδοτού- 
νται για την αιτία αυτή από τον φορέα κύριας κοινωνικής 
ασφάλισης. Το ποσό της σύνταξης των δικαιούχων λόγω 
θανάτου υπολογίζεται επί του ποσού της σύνταξης που 
ελάμβανε ο θανών συνταξιούχος λόγω γήρατος ή ανα¬ 
πηρίας ή θα εδικαιούτο ο θανών ασφαλισμένος, αν κατά 
την ημερομηνία θανάτου του είχε καταστεί ανάπηρος σε 
ποσοστό 80% , και ορίζεται ως ποσοστό αυτής ως εξής: 

Γ ια τον επιζώντα σύζυγο ποσοστό60% της βασικής 
σύνταξης 

Γ ια κάθε τέκνο ποσοστό 20% της βασικής σύνταξης . 

Το σύνολο των συντάξεων του χήρου ή της χήρας 
και των τέκνων δεν μπορεί να υπερβαίνει το ποσό της 
σύνταξης του θανόντα, εάν συμβαίνει αυτό η σύνταξη 
κάθε δικαιοδόχου μειώνεται αναλόγως. 

Αρθρο 23 

Προστατευόμενα μέλη της οικογένειας 

Τα προστατευόμενα μέλη είναι: 

Ο/η σύζυγος. 

Τα ανήλικα τέκνα μέχρι το 18ο έτος της ηλικίας τους ή 
το 19ο έτος, εφόσον δεν έχουν ολοκληρώσει τις σπουδές 
τους στη δευτεροβάθμια εκπαίδευση ή το 24ο εφόσον 
σπουδάζουν σε αναγνωρισμένες σχολές της ημεδαπής 
ή της αλλοδαπής. 

Τα ενήλικα τέκνα, εφόσον είναι ανίκανα προς εργασία 
και δεν έχουν άλλους πόρους για βιοπορισμό, για όσο 
χρόνο διαρκεί η ανικανότητα αυτή και εφόσον η ανικα¬ 
νότητα έχει εμφανισθεί πριν από την ενηλικίωσή τους 
ή κατά τη διάρκεια των σπουδών τους. 

Ο επιμερισμός της σύνταξης θανάτου μεταξύ των πε¬ 
ρισσότερων δικαιούχων έμμεσα ασφαλισμένων γίνεται 
σύμφωνα με όσα ισχύουν για την κύρια σύνταξη. 

Άρθρο 24 

Τρόπος, χρόνος και διαδικασία καταβολής 
της σύνταξης 

Η σύνταξη καταβάλλεται στον δικαιούχο ή στον πλη¬ 
ρεξούσιό του την πρώτη εργάσιμη ημέρα κάθε μήνα. 

Συντάξεις που οφείλονται σε αποβιώσαντα συνταξι¬ 
ούχο καταβάλλονται στους νόμιμους κληρονόμους του 
σύμφωνα με τις διατάξεις του Αστικού Κώδικα. 

Η σύνταξη καταβάλλεται στον ασφαλισμένο με απόφα¬ 
ση του Διοικητικού Συμβουλίου, κατόπιν αιτήσεώς του. 

Άρθρο 25 

Έναρξη, λήξη, διακοπή και απώλεια του δικαιώματος 

1. Το δικαίωμα στη σύνταξη γεννάται από την 1η του 
μηνάς του επόμενου της εξόδου από την υπηρεσία και 
για τα μέλη της οικογένειας του θανόντος ασφαλισμένου 
ή συνταξιούχου από την 1η του μηνός του επομένου του 
θανάτου του. 

2. Το δικαίωμα λήγει για όλους στο τέλος του μηνός 
του θανάτου ή του γεγονότος που συνεπάγεται την 
παύση της καταβολής της σύνταξης ή από την ημέρα 
κατά την οποία ο ασφαλισμένος υπαχθεί εκ νέου στην 
ασφάλιση του Ταμείου. 

3. Αν κάποιος ασφαλισμένος ή συνταξιούχος κηρυχθεί 
άφαντος το δικαίωμα των μελών της οικογένειάς τους 
σε απόληψη της σύνταξης αρχίζει από την επομένη της 
ημέρας που ορίζει η οικεία τελεσίδικη δικαστική από¬ 
φαση ως τεκμαιρόμενη ημέρα επέλευσης του θανάτου 
του άφαντου. 

4. Το δικαίωμα για απόληψη της σύνταξης απόλλυται 
εάν η σύνταξη έχει αποκτηθεί με απατηλά μέσα ή με 
βάση ψευδή δικαιολογητικά ή πεπλανημένα κατόπιν απο- 
φάσεως του Δ.Σ. του Ταμείου. Ο λαβών υποχρεούται να 
επιστρέψει τα αχρεωστήτως εισπραχθέντα ποσά με το 
επιτόκιο υπερημερίας. 

5. Καθυστέρηση καταβολής εισφορών για την προαι¬ 
ρετική συνέχιση της ασφάλισης των νέων ασφαλισμένων 
(μετά την 1.1.1993) πέραν του έτους από τη λήξη της 
περιόδου στην οποία ανάγονται, συνεπάγεται την απώ¬ 
λεια του δικαιώματος για συνέχιση της προαιρετικής 
ασφάλισης. 

6. Καθυστέρηση καταβολής εισφορών για την προαι¬ 
ρετική συνέχιση της ασφάλισης των παλαιών ασφαλι¬ 
σμένων (μέχρι την 31.12.1992) πέραν των 24 μηνών από τη 
λήξη της περιόδου στην οποία ανάγονται, συνεπάγεται 
την απώλεια του δικαιώματος για συνέχιση της προαι¬ 
ρετικής ασφάλισης. 

7. Η καταβολή της σύνταξης γήρατος διακόπτεται: 

7.1. Εάν ο συνταξιούχος απασχολείται σε εργασία 
ασφαλιστέα στο Ταμείο. 

7.2. Εάν ο συνταξιούχος εργάζεται χωρίς τούτο να 
επιτρέπεται από την ισχύουσα νομοθεσία με παράλληλη 
απόληψη όλης ή τμήματος της σύνταξής του. 

7.3. Σε όποια ανάλογη περίπτωση διακόπτεται η σύντα¬ 
ξη, που καταβάλλεται στο συνταξιούχο, από τον φορέα 
κυρίας ασφάλισης. 


8. Η καταβολή της σύνταξης αναπηρίας αναστέλλεται: 

8.1. Εφόσον ο συνταξιούχος απασχολείται σε εργασία 
ασφαλιστέα στο Ταμείο. 

8.2. Εφόσον ο συνταξιούχος παρέχει οποιαδήποτε άλλη 
εργασία και κρίνεται ασφαλιστικά ικανός, σύμφωνα με 
την ισχύουσα νομοθεσία. 

8.3. Εφόσον διακόπτεται η καταβολή της σύνταξης από 
τον φορέα κυρίας ασφάλισης. 

Άρθρο 26 

Παραγραφή, Εκχώρηση, Κατάσχεση, Συμψηφισμός 

1. Το δικαίωμα στην επικουρική σύνταξη είναι απαρά¬ 
γραπτο. 

2. Δεν χορηγείται σύνταξη αναδρομικά για χρόνο που 
υπερβαίνει τους έξι (6) μήνες από την υποβολή αίτησης 
προς το Ταμείο για την απονομή σύνταξης και πάντως 
όχι πριν από την ημερομηνία συνταξιοδότησης από τον 
φορέα κύριας ασφάλισης. 

3. Σύνταξη που δεν έχει εισπραχθεί εντός δύο ετών 
από τότε που κατέστη απαιτητή παραγράφεται. 

4. Η επικουρική σύνταξη δεν εκχωρείται και δεν κατά¬ 
σχεται, είναι δε αυτοδικαίως άκυρη κάθε εκχώρηση ή 
κατάσχεσή της, με την επιφύλαξη των διατάξεων υπέρ 
του Δημοσίου και των διατάξεων περί διατροφής. Ει¬ 
δικότερα επιτρέπεται η κατάσχεση μέχρι του 1/4 της 
σύνταξης υπέρ του δικαιούχου διατροφής. 

5. Συμψηφισμός με τις συντάξεις που χορηγούνται επι¬ 
τρέπεται μόνο για απόσβεση οφειλών του συνταξιούχου 
γήρατος ή αναπηρίας από εισφορές, πρόσθετα τέλη, 
τόκους, εξαγορές αναγνώρισης χρόνου υπηρεσίας, ή 
από παροχές που έχει λάβει αχρεωστήτως. Ο συμψη¬ 
φισμός ενεργείται σε ίσα μέρη και στη σύνταξη των 
μελών οικογένειας για απόσβεση, είτε τυχόν δικής τους 
οφειλής, είτε οφειλής του ασφαλισμένου ή συνταξιούχου 
που πέθανε. Κάθε μέλος της οικογένειας, που δικαιούται 
σύνταξη λόγω θανάτου ασφαλισμένου ή συνταξιούχου, 
ευθύνεται για την επιστροφή ολόκληρου του ποσού των 
μηνιαίων συντάξεων που έχουν εισπραχθεί αχρεωστή¬ 
τως από τον θανόντα. Ο συμψηφισμός απαιτήσεων του 
Ταμείου με τη σύνταξη ενεργείται σε δόσεις, που ορί¬ 
ζονται με απόφαση της αρμόδιας Υπηρεσίας και μέχρι 
του 1/4 του ποσού της σύνταξης. 

Άρθρο 27 

Συντάξιμη υπηρεσία 

Ως συντάξιμη υπηρεσία λογίζεται: 

1. Ο χρόνος υποχρεωτικής ή προαιρετικής ασφάλισης, 
ο οποίος υπολογίζεται σε έτη μήνες και ημέρες. Όπου 
απαιτείται κατά νόμο η μετατροπή του συντάξιμου χρό¬ 
νου σε ημέρες, υπολογίζονται 25 ημέρες ασφάλισης για 
κάθε μήνα και 300 ημέρες για κάθε έτος. 

2. Ο χρόνος που αναγνωρίσθηκε και όπου προβλέπεται 
εξαγορά του, εξαγοράσθηκε. Ειδικότερα, 

2.1. Αναγνωρίζεται: 

2.1.1. Προκειμένου για τους έμμισθους ασφαλισμένους, 
ο χρόνος απασχόλησης κατά κύριο επάγγελμα σε τοπι¬ 
κούς πράκτορες, σε μεσίτες ασφαλίσεων, συντονιστές 
ασφαλίσεων και ασφαλιστικούς συμβούλους και πραγ- 
ματογνώμονες καθώς και σε νόμιμους αντιπροσώπους 
αλλοδαπών ασφαλιστικών εταιριών μέχρι την 26.4.1985. 
Ο ανωτέρω αναγνωριζόμενος χρόνος δεν είναι δυνατόν 
να υπερβεί την πενταετία και αναγνωρίζεται μόνο για 
να θεμελιωθεί συνταξιοδοτικό δικαίωμα. 

2.1.2. Κάθε χρόνος που προβλέπεται από την ισχύουσα 
νομοθεσία ότι αναγνωρίζεται από τους οργανισμούς 
υποχρεωτικής ασφάλισης και με τον τρόπο και τη δι- 

αδικασία εξαγοράς που τυχόν προβλέπουν οι σχετικές 
διατάξεις. 

2.2. Η ανωτέρω συντάξιμη υπηρεσία αναγνωρίζεται με 
απόφαση του Ταμείου, που πρέπει να εκδοθεί μέσα σε 
έξι μήνες από την αίτησή του ασφαλισμένου με πλήρη 
τα σχετικά δικαιολογητικά. 

2.3. Η εξαγορά της αναγνωριζομένης προϋπηρεσίας 
της παρ. 2.1.1. του παρόντος άρθρου και κάθε άλλου 
χρόνου στην περίπτωση που δεν ορίζεται διαφορετι¬ 
κά από γενικές διατάξεις, γίνεται με την καταβολή για 
κάθε αναγνωριζόμενο μήνα εισφοράς προκειμένου μεν 
για έμμισθο ασφαλισμένο ποσοστού 8% στις αποδοχές 
επί των οποίων καταβάλλονται οι εισφορές του χρόνου 
υποβολής της αίτησης (4% εργατική εισφορά και 4% 
εργοδοτική), προκειμένου δε για μη έμμισθο ασφαλι¬ 
σμένο ποσοστού 6% στο ποσό για το οποίο καταβάλλει 
εισφορές τον μήνα υποβολής της αίτησης. 

Η εξόφληση του ποσού της οφειλής που προκύπτει από 
την πιο πάνω εξαγορά του αναγνωριζόμενου χρόνου, 
εφόσον δεν ορίζεται διαφορετικά από γενικές διατάξεις, 
γίνεται είτε εφάπαξ μέσα στον μεθεπόμενο μήνα από 
εκείνον της κοινοποίησης και παραλαβής της σχετικής 
απόφασης, είτε σε 12 μηνιαίες δόσεις που η πρώτη πρέ¬ 
πει να καταβληθεί μέσα στην πιο πάνω προθεσμία. 

Σε περίπτωση μη εμπρόθεσμης εξόφλησης της συ¬ 
νολικής οφειλής ή καθυστέρησης, τριών συνεχόμενων 
δόσεων, χάνεται το δικαίωμα τμηματικής καταβολής, η 
συνολική δε οφειλή ή το υπόλοιπο αυτής βαρύνεται με 
το εκάστοτε ισχύον επιτόκιο υπερημερίας. 

Σε περίπτωση που η καθυστέρηση καταβολής της 
οφειλής ή του υπολοίπου αυτής, συνεχίζεται πέρα από 
τη διετία από τότε που έπρεπε να είχε αποδοθεί στο Τα¬ 
μείο, γίνεται επανυπολογισμός του ποσού της εξαγοράς 
με βάση τις εισφορές που ισχύουν κατά το χρόνο της 
εξόφλησης και τις αποδοχές που έχει ο ασφαλισμένος 
κατά το χρόνο αυτό. 

Σε περίπτωση επέλευσης του ασφαλιστικού κινδύνου 
και προκειμένης της συνταξιοδότησης καταβάλλεται 
η οφειλή ή το υπόλοιπο των δόσεων της τμηματικής 
καταβολής, μετά των τυχόν τόκων υπερημερίας. 

2.4. Το σύνολο της αναγνωριζομένης προϋπηρεσίας 
δεν μπορεί να υπερβεί το σύνολο της πραγματικής, σε 
καμία δε περίπτωση τα 10 έτη. 

2.5. Κάθε μία από τις προϋπηρεσίες του άρθρου αυτού 
αναγνωρίζεται, εφόσον δεν συμπίπτει με χρόνο άλλης 
συντάξιμης υπηρεσίας και εφόσον δεν λήφθηκε υπόψη 
για την απονομή σύνταξης από άλλο φορέα επικουρικής 
ασφάλισης. 

3. Ο χρόνος ασφάλισης που διανύθηκε σε φορείς υπο¬ 
χρεωτικής επικουρικής - επαγγελματικής ασφάλισης 
(ΝΠΙΔ). 

4. Ο χρόνος ασφάλισης που διανύθηκε σε φορείς επι¬ 
κουρικής ασφάλισης (ΝΠΔΔ). 

Άρθρο 28 

Ποσό επικουρικής σύνταξης ασφαλισμένων 

1. Το Ταμείο καταβάλλει στους ασφαλισμένους του 
επικουρική σύνταξη (14 μηνιαίες συντάξεις κατ’ έτος) που 
αποτελείται από τόσα τριακοστά πέμπτα του συνταξί¬ 
μου μισθού, όσα τα έτη της συντάξιμης υπηρεσίας τους. 

1.1 Για κάθε έτος συντάξιμης υπηρεσίας πέραν των 35 
ετών η σύνταξη προσαυξάνεται με 0,5% του ποσού της 
σύνταξης των 35 ετών. Η προσαύξηση αυτή χορηγείται 
για χρόνο ασφάλισης μέχρι και 40 ετών κατ' ανώτατο 
όριο. 


1.2. Ως συντάξιμες αποδοχές των παλαιών ασφαλισμέ¬ 
νων θεωρούνται: 

Προκειμένου για έμμισθους παλαιούς ασφαλισμένους 
(μέχρι 31.12.1992), ο μέσος όρος των τελευταίων 12 μηνι¬ 
αίων αποδοχών που προηγούνται του μήνα αποχώρη¬ 
σής τους από την ενεργό υπηρεσία, εξαιρουμένων των 
δώρων εορτών και του επιδόματος αδείας. Η σύνταξη 
υπολογίζεται στο 80% του μέσου όρου των συντάξιμων 
αποδοχών επί τόσα τριακοστά πέμπτα όσα τα έτη της 
ασφάλισης. 

Προκειμένου για μη έμμισθους παλαιούς ασφαλισμέ¬ 
νους (έως την 1.1.1993) ο μέσος όρος των μηνιαίων ακα¬ 
θαρίστων εσόδων της τελευταίας διετίας, πάνω στα 
οποία και υπολογίσθηκαν οι εισφορές προς το Ταμείο. 
Η σύνταξη υπολογίζεται επί τόσα τριακοστά πέμπτα 
επί των συντάξιμων αποδοχών όσα τα έτη ασφάλισης. 

Ο μέσος όρος των μηνιαίων αποδοχών των τελευταίων 
12 μηνών των εμμίσθων και των μηνιαίων ακαθαρίστων 
εσόδων της τελευταίας διετίας των μη εμμίσθων δεν 
μπορεί να υπερβαίνει το εκάστοτε ανώτατο όριο επί του 
οποίου καταβάλλονται εισφορές ούτε να υπολείπεται 
του εκάστοτε προβλεπομένου από τις Συλλογικές Συμ¬ 
βάσεις Εργασίας Ασφαλιστικών Υπαλλήλων Ιδιωτικής 
Ασφάλισης βασικού μισθού, όπως ορίζονται στο άρθρο 
9 του παρόντος. 

1.3. Ως συντάξιμες αποδοχές των νέων ασφαλισμένων 
(μετά την 1.1.1993) λογίζεται 

Προκειμένου για έμμισθους ασφαλισμένους το πηλίκο 
της διαίρεσης του συνόλου των μηνιαίων αποδοχών που 
έλαβε ο ασφαλισμένος κατά τα πέντε ημερολογιακά 
έτη που προηγούνται εκείνου της υποβολής της αίτη¬ 
σης συνταξιοδότησης και επί των οποίων καταβλήθη¬ 
καν ασφαλιστικές εισφορές, χωρίς τον υπολογισμό των 
δώρων εορτών και επιδόματος αδείας, δια του αριθμού 
των μηνών απασχόλησης που έχει πραγματοποιήσει ο 
ασφαλισμένος εντός αυτής της χρονικής περιόδου. Αν 
ο ασφαλισμένος στην ίδια χρονική περίοδο των πέντε 
ετών δεν έχει πραγματοποιήσει 1000 ημέρες απασχό¬ 
λησης, για τον προσδιορισμό των συντάξιμων αποδο¬ 
χών συνυπολογίζονται και οι αποδοχές μηνών εργασίας 
της αμέσως προηγούμενης χρονικής περιόδου μέχρι 
τη συμπλήρωση του αριθμού των 1000 ημερών. Γ ια τον 
προσδιορισμό των παραπάνω συνολικών αποδοχών, οι 
αποδοχές του ασφαλισμένου για κάθε ημερολογιακό 
έτος πλην του τελευταίου προ της υποβολής της αίτη¬ 
σης, λαμβάνονται υπόψη αυξημένες κατά το ποσοστό 
αύξησης των συντάξεων του Τομέα. 

Προκειμένου για μη έμμισθους ασφαλισμένους οι συ¬ 
ντάξιμες αποδοχές υπολογίζονται με βάση τις ασφαλι¬ 
στικές κατηγορίες που προβλέπει το ΠΔ 169/1993 με τις 
οποίες πληρώθηκαν εισφορές ολόκληρο τον χρόνο της 
ασφάλισης του ασφαλισμένου και οι οποίες ισχύουν την 
31η Δεκεμβρίου του προηγούμενου της υποβολής της 
αίτησης συνταξιοδοτήσεως έτους. 

Το ποσό της επικουρικής σύνταξης των νέων ασφαλι¬ 
σμένων για χρόνο ασφάλισης 35 ετών ή 10.500 ημερών 
εργασίας αντιστοιχεί στο 20% των συντάξιμών απο¬ 
δοχών. Γ ια χρόνο ασφάλισης μικρότερο ή μεγαλύτερο 
των 35 ετών ή 10.500 ημερών εργασίας το ποσοστό του 
20% μειώνεται ή αυξάνεται κατά 1/35 για κάθε έλαττον ή 
επιπλέον έτος ασφάλισης ή 300 ημέρες εργασίας. Στην 
περίπτωση της σύνταξης με βάση τα ΒΑΕ το ποσό της 
σύνταξης για το οποίο έχουν καταβληθεί οι πρόσθετες 
λόγω ΒΑΕ εισφορές αυξάνεται κατά 20%. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8793 


2. Σε περίπτωση, που έμμισθος ασφαλισμένος κατέχει 
ταυτόχρονα περισσότερες από μία θέσεις σε υπηρεσίες 
που αναφέρονται στο άρθρ. 3 του Καταστατικού, για 
τον καθορισμό του ύψους των συνταξίμων αποδοχών 
λαμβάνεται υπόψη το σύνολο των αποδοχών του από 
κάθε έμμισθη θέση, εφόσον αποδόθηκαν στο Ταμείο οι 
σχετικές ασφαλιστικές εισφορές που σε καμιά όμως 
περίπτωση δεν μπορεί να ξεπερνά το ανώτατο όριο 
αποδοχών που ορίζεται στην πιο πάνω παράγραφο. 

3. Αν ο συνταξιούχος επανέλθει στην ενεργό ασφά¬ 
λιση για να γίνει επανυπολογισμός της σύνταξής του 
σύμφωνα με όσα προβλέπονται από το άρθρο αυτό, θα 
πρέπει να συμπληρώσει συνεχή εν ασφαλίσει υπηρεσία 
στο Ταμείο τουλάχιστον όση προβλέπεται και από τον 
φορέα κύριας ασφάλισης για την ίδια περίπτωση. Στην 
περίπτωση αυτή θα πρέπει να έχει κάνει διακοπή της 
συνταξιοδότησής του και να έχει εξοφλήσει τις εισφορές 
του στο Ταμείο για το διάστημα της επαναφοράς του 
στην ενεργό ασφάλισή. 

4. Το ύψος της σύνταξης αναπηρίας διαμορφώνεται 
σύμφωνα με την ισχύουσα ασφαλιστική νομοθεσία. Το 
ποσό της σύνταξης λόγω αναπηρίας δεν μπορεί να είναι 
κατώτερο της σύνταξης με χρόνο ασφάλισης 15 ετών. 
Εάν η αναπηρία οφείλεται σε εργατικό ατύχημα ή επαγ¬ 
γελματική νόσο, το ποσό της σύνταξης δεν μπορεί να 
είναι κατώτερο της σύνταξης που αντιστοιχεί σε χρόνο 
ασφάλισης 20 ετών. 

5. Τα ποσά των συντάξεων που προκύπτουν από τις 
παραπάνω διατάξεις δεν είναι εγγυημένα, αλλά αποτε¬ 
λούν στόχο του Ταμείου. Οι καταβαλλόμενες συντάξεις 
αναπροσασαμόζονται σύμφωνα με τα αποτελέσματα 
της ετήσιας αναλογιστικής μελέτης μετά τη σύμφωνη 
γνώμη της Εθνικής Αναλογιστικής Αρχής. 

Αρθρο 29 

Ποσό σύνταξης μελών οικογένειας 

Το ποσόν της σύνταξης των προστατευόμενων μελών 
οικογένειας ορίζεται ως εξής: 

1. Για τα πρόσωπα της πρώτης τάξης στα 60/100 της 
σύνταξης την οποία θα έπαιρνε ο θανών, εφόσον το 
δικαιούμενο πρόσωπο είναι ένα. Για περισσότερα από 
ένα άτομο, προστίθεται 20/100 στη σύνταξη την οποία 
θα έπαιρνε ο θανών για το πρώτο επί πλέον δικαιούχο 
πρόσωπο και ανά 10/100 για κάθε ένα των επί πλέον 
δικαιούχων και μέχρι συμπλήρωσης των 100/100 της 
σύνταξης του θανόντα. 

Τ ο σύνολο της σύνταξης αυτής καταβάλλεται στη χήρα 
ή στον χήρο και αν δεν υπάρχουν αυτοί στον επίτροπο 
των ανηλίκων παιδιών. 

Σε περίπτωση που προστατευόμενο μέλος οικογένειας 
προβάλλει εύλογο αιτία, η οποία κρίνεται από το Διοι¬ 
κητικό Συμβούλιο, για χωριστή λήψη της σύνταξης που 
του αναλογεί μπορεί να την απαιτήσει, οπότε οι ασφα¬ 
λιστικές παροχές, λογίζονται ότι ανήκουν, τα 40/100 της 
σύνταξης την οποία θα έπαιρνε ο θανών, στη χήρα του 
και το υπόλοιπο σε ίσα μέρη μεταξύ των υπολοίπων 
δικαιούχων προσώπων. Σ' αυτήν την περίπτωση η χήρα 
μητέρα του θανόντα ή της θανούσης δεν μπορεί να 
πάρει ποσοστό που να υπερβαίνει τα 20/100 της όλης 
σύνταξης. 

2. Για τα πρόσωπα της δεύτερης κατηγορίας στα 
60/100 της σύνταξης, την οποία θα δικαιούνταν ή θα 
λάμβανε ο θανών εφόσον ο δικαιούχος είναι ένας. Στο 
ποσοστό αυτό προστίθενται έτερα 20/100 επί της συ¬ 


ντάξεως, ης θα εδικαιούτο ή έτυχεν ο θανών, εφόσον 
υπάρχουν αμφότερα τα πρόσωπα της τάξεως αυτής. 

3. Γ ια τα πρόσωπα της τρίτης κατηγορίας στα 40/100 
της σύνταξης την οποία θα δικαιούνταν ή λάμβανε ο 
θανών, εφόσον ο δικαιούχος είναι ένας. Στο ποσό αυτό 
προστίθεται εκάστοτε έτερα 10/100 επί της σύνταξης 
την οποία θα δικαιούνταν ή λάμβανε ο θανών για κάθε 
επί πλέον συντρέχον πρόσωπον της κατηγορίας ταύτης 
και μέχρι συμπληρώσεως των 70/100 της σύνταξης του 
θανόντος. 

Το σύνολον της σύνταξης αυτής καταβάλλεται στον 
επίτροπο των ανηλίκων αδελφών. 

Στην περίπτωση κατά την οποία το προστατευόμενο 
μέλος των δύο τελευταίων κατηγοριών προβάλλει εύλο¬ 
γο αιτία, η οποία κρίνεται από το Διοικητικό Συμβούλιο, 
για χωριστή λήψη της σύνταξης που του αναλογεί μπο¬ 
ρεί να την απαιτήσει, οπότε οι ασφαλιστικές παροχές, 
λογίζονται ότι ανήκουν, κατ’ ίσας μερίδας στα μέλη της 
οικογένειας. 

4. Σε κάθε περίπτωση τα καταβαλλόμενα ποσά των 
συντάξεων αναπροσαρμόζονται σύμφωνα με τα απο¬ 
τελέσματα της ετήσιας αναλογιστικής μελέτης μετά 
τη σύμφωνη γνώμη της Εθνικής Αναλογιστικής Αρχής. 

Αρθρο 30 

Ατομικές Μερίδες των ασφαλισμένων 
και Τροφοδότης Λογαριασμός 

1. Το Ταμείο εφαρμόζει το κεφαλαιοποιητικό σύστημα 
προκαθορισμένων, μη εγγυημένων παροχών. Σε κάθε 
ασφαλισμένο, που πληροί τις προϋποθέσεις, που αναφέ- 
ρονται στο παρόν καταστατικό απονέμεται επικουρική 
σύνταξη. 

2. «Τροφοδότης λογαριασμός» καλείται ο λογαριασμός 
στον οποίο κατατίθενται οι πόροι του Ταμείου και από 
τον οποίο χρηματοδοτούνται οι παροχές που λειτουργεί 
και οι δαπάνες λειτουργίας του. 

Ο τροφοδότης λογαριασμός αφαιρουμένων των δα¬ 
πανών λειτουργίας του ταμείου επιμερίζεται ετησίως σε 
ποσά ευθέως ανάλογα με τα ποσά των συσσωρευμένων 
δικαιωμάτων παροχών: α) των ενεργών ασφαλισμένων, β) 
των ανενεργών ασφαλισμένων και γ) των συνταξιούχων. 

3. «Ατομικές Μερίδες» καλούνται οι τηρούμενοι ανά 
ενεργό ασφαλισμένο και συνταξιούχο πίνακες που απει¬ 
κονίζουν σε χρηματικό ποσό το εκάστοτε αναλογιστικό 
συσσωρευμένο δικαίωμα εκάστου εξ αυτών με βάση το 
εκάστοτε ύψος της περιουσίας του Ταμείου που προο¬ 
ρίζεται για την κάλυψη των τρεχουσών υποχρεώσεων 
προς αυτούς. 

Αρθρο 31 

Μαθηματικό Απόθεμα 

1. Το Ταμείο δημιουργεί μαθηματικό απόθεμα, το ύψος 
του οποίου είναι ίσο με τις συσσωρευμένες υποχρεώσεις 
του Ταμείου προς τους ενεργούς ασφαλισμένους και 
τους συνταξιούχους. Γ ια την κάλυψη του μαθηματικού 
αποθέματος χρησιμοποιείται ο Τροφοδότης Λογαρια¬ 
σμός, ο οποίος επιμερίζεται σε ποσά τα οποία είναι 
ευθέως ανάλογα με τα ποσά των παραπάνω συσσω¬ 
ρευμένων δικαιωμάτων και των δαπανών λειτουργίας 
του Ταμείου. 

2. Ο υπολογισμός και η κάλυψη με ασφαλιστική το¬ 
ποθέτηση του μαθηματικού αποθέματος γίνονται κατ’ 
εφαρμογή των διατάξεων του άρθρου 7 παρ. 15 και 16 
του Ν. 3029/2002 (όπως η παρ. 15 αντικαταστάθηκε με 
το άρθρο 12 του Ν.3385/2005) και όπως αυτές εκάστοτε 

ισχύουν, κατ’ εφαρμογή της Φ.Επαγγ.Ασφ./οικ.16/9-4-2003 
απόφασης του Υφυπουργού Απασχόλησης και Κοινωνι¬ 
κής Προστασίας και του Κοινοτικού Δικαίου, όπως εν¬ 
σωματώνεται στην Εθνική Νομοθεσία. 

Αρθρο 32 

Τρόπος επένδυσης Μαθηματικού Αποθέματος 

1. Για την κάλυψη του μαθηματικού αποθέματος με 
ασφαλιστική τοποθέτηση, το Διοικητικό Συμβούλιο του 
Ταμείου αποφασίζει για τη διαχείριση των επενδύσεων 
του Κλάδου επικουρικής σύνταξης την οποία μπορεί είτε 
να αναλάβει το ίδιο, είτε να αναθέσει σε διαχειριστές 
επενδύσεων και θεματοφύλακες, οι οποίοι κατέχουν τις 
απαιτούμενες από τη νομοθεσία άδειες, σε κάθε όμως 
περίπτωση στο πλαίσιο των προβλεπομένων από τον 
Κανονισμό Επενδύσεων του Ταμείου. 

2. Οι τοποθετήσεις του ενεργητικού του Ταμείου ακο¬ 
λουθούν τους ποιοτικούς και ποσοτικούς επενδυτικούς 
περιορισμούς που προβλέπονται από το άρθρο 7 παρ. 15 
του Ν. 3029/02, όπως αντικαταστάθηκε με το άρθρο 12 
του Ν. 3385/2005 και όπως εκάστοτε ισχύει, κατ' εφαρ¬ 
μογήν της Φ.Επαγγ.Ασφ./οικ.16/9-4-2003 απόφασης του 
Υφυπουργού Απασχόλησης και Κοινωνικής Προστασί¬ 
ας, του Κοινοτικού Δικαίου, όπως ενσωματώνεται στην 
Εθνική Νομοθεσία και του κανονισμού επενδύσεων του 
Ταμείου. 

3. Από τις μηνιαίες εισφορές που καταβάλλονται για 
τους ασφαλισμένους στο Ταμείο, αφαιρουμένων πρώτα 
των απαιτούμενων ποσών για τις δαπάνες λειτουργίας 
σύμφωνα με το άρθρο 34 παρ. 1, το υπόλοιπο ποσό 
διατίθεται προς επένδυση. 

4. Απαγορεύεται και είναι απολύτως άκυρη η απόκτηση 
από το Ταμείο οποιουδήποτε περιουσιακού στοιχείου, 
εφόσον πωλητές είναι μέλη του Διοικητικού Συμβουλίου 
ή σύζυγοι ή συγγενείς μέχρι και του δεύτερου βαθμού εξ 
αίματος ή εξ αγχιστείας των προσώπων αυτών, καθώς 
και εταιρείες, στις οποίες τα ως άνω πρόσωπα είναι 
ιδρυτές, μέτοχοι ή εταίροι που εκπροσωπούν το 1/20 
του κεφαλαίου των εν λόγω εταιριών. Το ίδιο ισχύει αν 
ο πωλητής απέκτησε το στοιχείο που μεταβιβάζεται από 
κάποιο από τα ως άνω πρόσωπα εντός των προηγούμε¬ 
νων δώδεκα (12) μηνών από τη μεταβίβαση. 

Αρθρο 33 
ΔΑΝΕΙΑ 

Επιτρέπεται ποσό, μέχρι 6% των διαθέσιμων κεφαλαί¬ 
ων του Ταμείου, να διατίθεται σε προσωρινά τοκοχρεω¬ 
λυτικά δάνεια προς τους συνταξιούχους του Ταμείου με 
απόφαση του Δ.Σ. του Ταμείου. Το ποσό των δανείων δεν 
μπορεί να υπερβεί τη τρεις μηνιαίες συντάξεις. Η απόδο¬ 
ση των χορηγούμενων δανείων προς το Ταμείο γίνεται 
με μηνιαίες τοκοχρεωλυτικές δόσεις που καθορίζονται 
από το Δ.Σ. και το ύψος τους δεν μπορεί να υπερβεί τις 
24. Μπορεί επίσης να παρακρατηθούν οι δόσεις από 
τις συντάξεις που χορηγούνται στον δανειζόμενο. Σε 
περίπτωση θανάτου, όσοι έλκουν δικαιώματα από τον 
αποβιώσαντα υποχρεούνται να καταβάλλουν τις καθο- 
ρισθείσες από τη σύμβαση του δανείου δόσεις μέχρι 
την εξόφλησή τους. Στην περίπτωση που δικαιούνται 
σύνταξη, οι δόσεις μπορεί να παρακρατηθούν από τις 
συντάξεις αιτία θανάτου. Το επιτόκιο καθορίζεται με 
απόφαση του Δ.Σ. του Ταμείου και δεν μπορεί να είναι 
κατώτερο από το εκάστοτε ισχύον επιτόκιο ταμιευτη¬ 
ρίου του Ταμείου Παρακαταθηκών και Δανείων Αθηνών. 


ΚΕΦΑΛΑΙΟ ΠΕΜΠΤΟ 

ΔΑΠΑΝΕΣ ΛΕΙΤΟΥΡΓΙΑΣ - ΛΟΓΙΣΤΙΚΗ ΟΡΓΑΝΩΣΗ 

Άρθρο 34 

Δαπάνες λειτουργίας 

1. Το Ταμείο καλύπτει τις δαπάνες λειτουργίας του 
από τον τροφοδότη λογαριασμό. Το ύψος των δαπανών 
λειτουργίας ορίζεται ετησίως και αναπροσαρμόζεται 
με απόφαση του Δ.Σ., σύμφωνα με τα πορίσματα της 
ετήσιας αναλογιστικής μελέτης. Σε κάθε περίπτωση οι 
δαπάνες λειτουργίες δεν επιτρέπεται να υπερβαίνουν το 
1,5% επί των ετησίων συνολικών εισφορών. Ειδικότερα 
όμως για τα δύο πρώτα έτη της λειτουργίας του Ταμείου 
οι δαπάνες δύνανται να ανέλθουν μέχρι το 1,8% επί των 
ετησίων συνολικών εισφορών. 

2. Οι δαπάνες λειτουργίας περιλαμβάνουν ιδίως τα 
εξής: 

2.1. Τα έξοδα για τις αμοιβές του Προέδρου, του Αντι¬ 
προέδρου και του Γενικού Γραμματέα του Δ.Σ. καθώς και 
τις αποζημιώσεις των μελών του Διοικητικού Συμβουλίου. 

2.2. Τις αμοιβές του προσωπικού του Ταμείου. 

2.3. Τις αμοιβές αναλογιστών, νομικών και λοιπών συμ¬ 
βούλων. 

2.4. Τη δημιουργία και συντήρηση μητρώου ασφαλι¬ 
σμένων. 

2.5. Το κόστος ενημέρωσης των ασφαλισμένων. 

2.6. Τη λογιστική και ηλεκτρονική οργάνωση του Τα¬ 
μείου. 

2.7. Το κόστος συντήρησης και λειτουργίας του γρα¬ 
φείου στο οποίο στεγάζονται οι υπηρεσίες του Ταμείου, 
και των τυχόν υποκαταστημάτων του. 

2.8. Το κόστος για τη συντήρηση και αξιοποίηση της 
ακίνητης περιουσίας του Ταμείου. 

Άρθρο 35 

Κανόνες επενδύσεων 

Το Ταμείο ως προς τους επενδυτικούς κανόνες θα λει¬ 
τουργεί με βάση τα οριζόμενα στην παρ. 15 του άρθρου 
7 του Ν.3029/2002 (όπως αντικαταστάθηκε με το άρθρο 
12 του Ν.3385/2005) και τις εκάστοτε σχετικές ισχύου- 
σες διατάξεις, καθώς επίσης και της ΥΑ Φ.Επαγγ.ασφ./ 
οικ.16/9-4-2003 και το δίκαιο της ΕΕ. Οι επενδύσεις των 
κεφαλαίων διέπονται από τις αρχές της συνετής- συντη¬ 
ρητικής διαχείρισης, της διασποράς και της ποιότητας 
των επενδυτικών επιλογών, ώστε να επιτυγχάνεται η 
ασφάλεια, η αποδοτικότητα και η ευκολία ρευστοποίη¬ 
σης των περιουσιακών στοιχείων του Ταμείου. Ο βαθ¬ 
μός επικινδυνότητας του επενδυτικού χαρτοφυλακίου 
παρακολουθείται από το Διοικητικό Συμβούλιο και τον 
Αναλογιστή του Ταμείου και διατηρείται σε επίπεδα που 
αντισταθμίζουν την επικινδυνότητα των υποχρεώσεων. 

Άρθρο 36 

Λογιστική Οργάνωση 

1. Η λογιστική οργάνωση του Ταμείου γίνεται κατ’ 
εφαρμογή του Π.Δ. 80/97 (ΦΕΚ 68Α') σε συνδυασμό με 
τα διεθνή λογιστικά πρότυπα, όπως εκάστοτε ισχύουν. 

2. Κάθε οικονομική χρήση του Ταμείου συμπίπτει με 
το ημερολογιακό έτος. Κατ’ εξαίρεση η πρώτη οικονο¬ 
μική χρήση παρατείνεται μέχρι την 31η Δεκεμβρίου του 
επόμενου έτους από της ισχύος του παρόντος. 

Ο ισολογισμός συντάσσεται στο πρώτο εξάμηνο της 
επόμενης οικονομικής χρήσης. 

ΚΕΦΑΛΑΙΟ ΕΚΤΟ 

ΜΕΤΑΦΟΡΑ / ΚΑΤΑΒΟΛΗ ΔΙΚΑΙΩΜΑΤΩΝ - 
ΔΙΑΔΟΧΙΚΗ ΑΣΦΑΛΙΣΗ 

Αρθρο 37 

Μεταφορά / καταβολή ασφαλιστικών δικαιωμάτων - 
διαδοχική ασφάλιση 

Σε περίπτωση που ο ασφαλισμένος αλλάζει επαγγελ¬ 
ματική δραστηριότητα ή διακόπτει την εργασία του και 
διαγράφεται από το Ταμείο δικαιούται διαζευκτικά: α) 
να μεταφέρει τα ασφαλιστικά του δικαιώματα του σε 
άλλο ταμείο υποχρεωτικής επικουρικής - επαγγελματι¬ 
κής ασφάλισης ή σε άλλο φορέα επικουρικής ασφάλισης 
που λειτουργεί στο χώρο της απασχόλησής του, κατ’ 
εφαρμογήν της ισχύουσας νομοθεσίας, β) Να λάβει την 
παροχή που του αναλογεί σε σχέση με το χρόνο παρα¬ 
μονής του στο Ταμείο, όταν συμπληρώσει τις απαιτούμε - 
νες προϋποθέσεις για τη θεμελίωση του δικαιώματος σε 
παροχή κατ’ εφαρμογή των διατάξεων του άρθρου 7 παρ. 
10 και 11 του Ν. 3029/2002, και της ΥΑ .Φεπαγγ.Ασφ.43/ 
13-11-2003, (ΦΕΚ1703Β/19-11-2003), όπως εκάστοτε ισχύουν. 

ΚΕΦΑΛΑΙΟ ΕΒΔΟΜΟ 
ΤΡΟΠΟΠΟΙΗΣΕΙΣ ΚΑΤΑΣΤΑΤΙΚΟΥ 

Αρθρο 38 

Τροποποίηση Καταστατικού - Θέσπιση Κανονισμών 

Η τροποποίηση του παρόντος Καταστατικού επιτρέ¬ 
πεται με απόφαση του Δ.Σ. που λαμβάνεται κατά πλει- 
οψηφία 2/3 του συνόλου των μελών αυτού ή με άλλη 
πλειοψηφία εφόσον προβλέπεται στο παρόν. Οι τροπο¬ 
ποιήσεις που αφορούν στους πόρους και στη συγκρό¬ 
τηση και τις αρμοδιότητες των οργάνων διοίκησης του 
Ταμείου κοινοποιούνται στο Γενικό Συμβούλιο εντός 10 
ημερών και για να ισχύσουν πρέπει να εγκριθούν με 
απόφαση των 2/3 του συνόλου των μελών του Γενικού 
Συμβουλίου. Η τροποποίηση κατά τα λοιπά γίνεται με 
την κατάρτιση σχετικού συμβολαιογραφικού εγγράφου, 
τηρουμένων και των λοιπών διαδικαστικών προϋποθέ¬ 
σεων, που προβλέπει η ισχύουσα νομοθεσία. 

Με την διαδικασία που ακολουθείται για την τροπο¬ 
ποίηση του παρόντος θεσπίζονται / τροποποιούνται 
ο Κανονισμός Εσωτερικής Λειτουργίας, ο Κανονισμός 
Παροχών και ο Κανονισμός Επενδύσεων. Οι Κανονισμοί 
αυτοί κοινοποιούνται στην εποπτεύουσα το Ταμείο Γε¬ 
νική Γραμματεία Κοινωνικών Ασφαλίσεων του ΥΕΚΑ. Ο 
Κανονισμός Επενδύσεων κοινοποιείται και στην Εθνική 
Αναλογιστική Αρχή. 

Αρθρο 39 

Ενοποίηση 

1. Με απόφαση του Δ.Σ., που λαμβάνεται κατά πλειο¬ 
ψηφία 2/3 των μελών αυτού και με κατάρτιση σχετικού 
συμβολαιογραφικού εγγράφου, επιτρέπεται η ενοποίηση 
του Ταμείου με άλλα ομοειδή Ταμεία που λειτουργούν 
στην Ελλάδα ή σε άλλο κράτος και εφόσον τούτο κρίνε- 
ται σκόπιμο για την προάσπιση και επίτευξη των στόχων 
του και την καλύτερη απόδοση της επενδυτικής του 
πολιτικής, τηρουμένων και των λοιπών προϋποθέσεων 
που προβλέπει ο νόμος. 

2. Η ενοποίηση συντελείται με τη σύμφωνη γνώμη της 
Εθνικής Αναλογιστικής Αρχής, την έγκριση της τροπο¬ 
ποίησης του καταστατικού από το αρμόδιο Υπουργείο , 
όπως ο Νόμος ορίζει. Από την καταχώριση αυτή το νέο 
Ταμείο υπεισέρχεται σε όλα τα δικαιώματα και τις υπο¬ 


χρεώσεις των Ταμείων που συγχωνεύτηκαν. Οι εκκρεμείς 
δίκες συνεχίζονται από το νέο Ταμείο χωρίς διακοπή. 

Αρθρο 40 

Διάσπαση 

Με τους όρους και τις διαδικασίες του προηγούμε¬ 
νου άρθρου είναι δυνατή η διάσπαση του Ταμείου σε 
περισσότερα Ταμεία Επαγγελματικής Ασφάλισης (ΝΠΙΔ 
μη κερδοσκοπικού χαρακτήρα), εφόσον πληρούνται οι 
σχετικές νόμιμες προϋποθέσεις. 

Αρθρο 41 

Συνεργασία ή συμμετοχή σε Ομοσπονδίες 

1. Με απόφαση του Δ.Σ., που λαμβάνεται κατά πλει¬ 
οψηφία 2/3 των μελών του, επιτρέπεται η συνεργασία 
του Ταμείου με άλλα ομοειδή Ταμεία ή και Ομοσπονδίες 
ομοειδών Ταμείων, σε επιχειρησιακό, κλαδικό ή άλλο 
επίπεδο της ημεδαπής ή της αλλοδαπής, εφόσον τού¬ 
το κρίνεται σκόπιμο για την επίτευξη των στόχων του 
Ταμείου και την καλύτερη απόδοση της επενδυτικής 
του πολιτικής. 

2. Με τους ίδιους όρους είναι δυνατή η συμμετοχή 
του Ταμείου σε Ομοσπονδίες ομοειδών Ταμείων, στην 
ημεδαπή ή στην αλλοδαπή, ως και η πρωτοβουλία σύ¬ 
στασης αντίστοιχης Ομοσπονδίας Ταμείων Επαγγελμα¬ 
τικής Ασφάλισης. 

ΚΕΦΑΛΑΙΟ ΟΓΔΟΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 

Αρθρο 42 

Μεταβατικές διατάξεις 

1. Κατά την έναρξη λειτουργίας του Ταμείου και μέχρι 
την ανάδειξη του πρώτου Δ.Σ., το Ταμείο διοικείται από 
εξαμελή Προσωρινή Διοικούσα Επιτροπή, η θητεία της 
οποίας δεν μπορεί να ξεπεράσει τους 18 μήνες. Τακτικά 
μέλη της και αναπληρωματικά μέλη της ορίζονται οι 
εξής: 


ΔΙΟΙΚΟΥΣΑ 

ΕΠΙΤΡΟΠΗ 

ΤΑΚΤΙΚΑ ΜΕΛΗ 

ΑΝΑΠΛΗΡΩΜΑ¬ 
ΤΙΚΑ ΜΕΛΗ 

1. Πρόεδρος 

Παπαδόγιαννης 

Χρήστος 

Μπουλουγούρης 

Βασίλειος 

2. Αντιπρόε¬ 
δρος 

Αντωνάκη-Κυδώ- 
νη Μαργαρίτα 

Βαρουχάκη 

Ευαγγελία 

3. Γενικός 

Γ ραμματέ- 
ας 

Χατζάκης 

Εμμανουήλ 

Χρηστίδης 

Αριστοτέλης 

4. Μέλος 

Πετσαλάκης 

Ιωάννης 

Συκαμιάς 

Γ εώργιος 

5. Μέλος 

Παπαμιχαλόπου- 
λος Κωνσταντί¬ 
νος 

Χατζηιωσήφ 

Ιορδάνης 

6. Μέλος 

Πολίτης Ιωάννης 

Αγιασματζής 

Παναγιώτης 


2. Η Προσωρινή Διοικούσα Επιτροπή συγκροτείται σε 
σώμα κατόπιν πρόσκλησης των μελών της από τον Πρό¬ 
εδρο αυτής αμέσως μετά την έγκριση και δημοσίευση 
του Καταστατικού του Ταμείου στην Εφημερίδα της 
Κυβερνήσεως. 

Σε περίπτωση ισοψηφίας η ψήφος του Προέδρου υπο¬ 
λογίζεται διπλή. 

3. Η Προσωρινή Διοικούσα Επιτροπή: 
α) Θα μεριμνήσει για τη σύσταση του Ταμείου και εξου¬ 
σιοδοτείται να αποδεχθεί τροποποιήσεις ή προσθήκες 
των διατάξεων του παρόντος, οι οποίες θα υποδειχθούν 
από την αρμόδια διοικητική αρχή, κατά τη διαδικασία 
της έγκρισής του. 

β) Θα πράξει ότι απαιτείται για τη λειτουργία του 
Ταμείου κατά το χρονικό διάστημα από την έγκριση και 
δημοσίευση του Καταστατικού στο ΦΕΚ. 

γ) Θα πράξει ότι απαιτείται για την επίτευξη των στό¬ 
χων του Ταμείου από την έναρξη της λειτουργίας του 
και μέχρι τη συγκρότηση του πρώτου Δ.Σ. του Ταμείου, 
όπως στο παρόν ορίζεται. Ενδεικτικά μπορεί να συνά¬ 
πτει συμβάσεις μίσθωσης εργασίας με το προσωπικό 
που θα απασχοληθεί στο Ταμείο, να καθορίζει αμοιβή 
ή αποζημίωση για τα μέλη της Διοικούσας Επιτροπής 
ανάλογη με αυτήν που προβλέπεται για τα μέλη του 
Δ.Σ., να εκμισθώνει χώρους, να προβαίνει στις απαραί¬ 
τητες ενέργειες για την χρήση των ίδιων ακινήτων, να 
προβαίνει στις απαραίτητης ενέργειες για το άνοιγμα 
λογαριασμών στις Τράπεζες, για τη μεταγραφή της ακί¬ 
νητης περιουσίας στο όνομα του Ταμείου, για τη μετα¬ 
φορά των τραπεζικών λογαριασμών του Τομέα «Τομέα 
Επικουρικής Ασφάλισης Ασφαλιστών και Προσωπικού 
Ασφαλιστικών Επιχειρήσεων (ΤΕΑΑΠΑΕ)» του ΝΠΔΔ με 
την επωνυμία «Ταμείο Επικουρικής Ασφάλισης Ιδιωτικού 
Τομέα (ΤΕΑΙΤ)» στο όνομα του Ταμείου, στην πληρωμή 
των συντάξεων των συνταξιούχων, στην τήρηση των 
απαιτούμενων βιβλίων, στοιχείων, μητρώων κ.λπ. 

δ) Θα μεριμνήσει για τη σύνταξη των ισολογισμών 
του ως άνω μετατρεπόμενου τομέα που δεν έχουν συ¬ 
νταχθεί. 

ε) Θα επιμεληθεί, προκειμένου να συγκροτηθεί το πρώ¬ 
το Διοικητικό Συμβούλιο εντός εύλογου χρόνου από τη 
δημοσίευση του παρόντος, ο οποίος σε κάθε περίπτωση 
δεν μπορεί να είναι μεγαλύτερος από ενάμιση έτος. 

στ) Θα εκδώσει τον Εσωτερικό Κανονισμό Λειτουργίας 
και τον Κανονισμό Επενδύσεων, εντός ευλόγου χρό¬ 
νου από τη συγκρότησή της. Ο Κανονισμός Εσωτερικής 
Λειτουργίας θα ρυθμίζει κάθε θέμα που αφορά στη δι¬ 
οικητική και οικονομική οργάνωση του Ταμείου και τη 
λογιστική λειτουργία του. Ο Κανονισμός Επενδύσεων 
θα συνταχθεί σύμφωνα με τα προβλεπόμενα στα άρθρα 
35 και 36 του παρόντος. Μέχρις ότου συνταχθούν ο 
Εσωτερικός Κανονισμός Λειτουργίας και ο Κανονισμός 
Επενδύσεων τα σχετικά θέματα ρυθμίζονται με απο¬ 
φάσεις της Προσωρινής Διοικούσας Επιτροπής και στη 
συνέχεια του Δ.Σ. 

ζ) Δύναται να εκδώσει τον Κανονισμό Παροχών που 
θα εξειδικεύει τα υπαγόμενα στην ασφάλιση πρόσωπα, 
τις ασφαλιστικές εισφορές και τους πόρους, τον χρόνο 
ασφάλισης, την αναγνώριση συντάξιμου χρόνου και τον 
τρόπο εξαγοράς του, τα δικαιούμενα σύνταξης πρόσωπα, 
τις προϋποθέσεις συνταξιοδότησης, την έναρξη και λήξη 
των παροχών καθώς και κάθε άλλη αναγκαία ρύθμι¬ 
ση. Μέχρις ότου συνταχθεί ο Κανονισμός Παροχών τα 
σχετικά θέματα ρυθμίζονται με αποφάσεις της Προσω¬ 
ρινής Διοικούσας Επιτροπής και στη συνέχεια του Δ.Σ. 


κατ’ εφαρμογήν των διατάξεων του παρόντος και της 
ασφαλιστικής νομοθεσίας του μετατρεπόμενου Τομέα 
Επικουρικής Ασφάλισης Ασφαλιστών και Προσωπικού 
Ασφαλιστικών Επιχειρήσεων (ΤΕΑΑΠΑΕ) του ΤΕΑΙΤ, εφό¬ 
σον συνάδουν με το παρόν καταστατικό. 

4. Κατά το πρώτο έτος λειτουργίας του Ταμείου η σύ¬ 
νταξη μπορεί να μην καταβάλλεται την πρώτη εργάσιμη 
ημέρα κάθε μήνα στον δικαιούχο ή τον πληρεξούσιό 
του αλλά σε άλλη ημέρα του μήνα που θα καθορίσει η 
Προσωρινή Διοικούσα Επιτροπή. 

Η δευτεροβάθμια συνδικαλιστική ένωση με την επω¬ 
νυμία «Ομοσπονδία Ασφαλιστικών Συλλόγων Ελλάδος 
(ΘΑΣΕ)» είναι η πλέον αντιπροσωπευτική συνδικαλιστι¬ 
κή ένωση των ασφαλισμένων στον «Τομέα Επικουρικής 
Ασφάλισης Ασφαλιστών και Προσωπικού Ασφαλιστικών 
Επιχειρήσεων (ΤΕΑΑΠΑΕ)» του ΝΠΔΔ με την επωνυμία 
«Ταμείο Επικουρικής Ασφάλισης Ιδιωτικού Τομέα (ΤΕΑΙΤ)» 
και αποφάσισε, σύμφωνα με το άρθρο 36 παρ. 2 του 
Ν. 4052/2012, (απόφαση του Γ.Σ. της συνεδριάσεως της 
30ης Μαρτίου 2012 που κοινοποιήθηκε στον Υπουργό 
Εργασίας και Κοινωνικής Ασφάλισης με την υπαριθμ. 
9795β/3-5-2012 του δικαστικού επιμελητή Δημήτριου Π. 
Μπελογιάννη και με την 9794β/3-5-2012 προς την Προϊ- 
σταμένη της Δ/νσης Πρόσθετης Ασφάλισης της ΓΓΚΑ να 
μην ενταχθεί ο Τομέας Επικουρικής Ασφάλισης Ασφαλι¬ 
στών και Προσωπικού Ασφαλιστικών Επιχειρήσεων του 
ΝΠΔΔ με την επωνυμία «Ταμείο Επικουρικής Ασφάλισης 
Ιδιωτικού Τομέα (ΤΕΑΙΤ) στο ΕΤΕΑ και να μετατραπεί σε 
ΝΠΙΔ των άρθρ. 7 και 8 του Ν. 3029/2002. 

Το παρόν Καταστατικό του Ταμείου Επαγγελματικής 
Ασφάλισης Επικούρησης Ασφαλιστών και Προσωπικού 
Ασφαλιστικών Επιχειρήσεων (ΤΕΑ-ΕΑΠΑΕ) αποτελείται 
από 42 άρθρα και θα ισχύει από τη δημοσίευσή του στην 
Εφημερίδα της Κυβερνήσεως, τεύχος δεύτερο (τ. Β). 

Σε βεβαίωση όλων των ανωτέρω συντάχθηκε το πα¬ 
ρόν σε σαράντα έξι (46) φύλλα. Επικολλήθηκε τέλος 
μεγαροσήμου 0,50 € για το πρωτότυπο και 1,00 € για τα 
αντίγραφα. Για δικαιώματα του παρόντος, καθώς και για 
δικαιώματα εκδόσεως δύο (2) αντιγράφων εισπράχθηκαν 
753,99 € εκ των οποίων καθαρή συμβολαιογραφική αμοι¬ 
βή 572,28 € και δικαιώματα Ε.Τ.Α.Α. (Τ.Α.Ν. & Τ.Σ) 40,72 €. 
Επί των εισπραχθέντων δικαιωμάτων (613,00 € μικτή 
αμοιβή) εισπράχθηκε Φ.Π.Α. 140,99 €. 

Το συμβόλαιο αυτό διάβασα καθαρά και μεγαλόφωνα, 
για να το ακούσουν οι εμφανισθέντες, οι οποίοι βεβαί¬ 
ωσαν ολόκληρο το περιεχόμενό του και το υπέγραψαν, 
καθώς και εγώ η συμβολαιογράφος, όπως ο νόμος ορίζει. 

ΟΙ ΕΜΦΑΝΙΣΘΕΝΤΕΣ Η ΣΥΜΒΟΛΑΙΟΓΡΑΦΟΣ 

X. ΠΑΠΑΔΟΓΙΑΝΝΗΣ 

Ε. ΧΑΤΖΑΚΗΣ 

Π. ΑΓΙΑΣΜΑΤΖΗΣ 

Μ. ΑΝΤΩΝΑΚΗ 

Κ. ΠΑΠΑΜΙΧΑΛΟΠΟΥΛΟΣ 

Η απόφαση αυτή και το επισυναπτόμενο καταστατικό 
να δημοσιευθούν στην Εφημερίδα της Κυβερνήσεως. 

Αθήνα, 21 Φεβρουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

